Najava i analiza: Serija A, 36. kolo: Težak posao za lidera na tabeli, Đenova pod moranjem, velika borba za Ligu Evrope! – Kladjenje.rs\nHomeNajavaNajava i analiza: Serija A, 36. kolo: Težak posao za lidera na tabeli, Đenova pod moranjem, velika borba za Ligu Evrope!\n6 Maja, 2022 Vlajko Najava 0\nJoš samo tri kola je ostalo do kraja ovogodišnjeg izdanja italijanske Serije A, a ovog vikenda nas očekuje pregršt veoma interesantnih mečeva.\nKada je trenutna tabela u pitanju, na prvom mestu se nalazi Milan koji ima dva boda viška u odnosu na drugoplasirani Inter.\nNa trećoj poziciji se nalazi Napoli, a na četvrtoj Juventus, a ono što svakako treba napomenuti je da su sve četiri ekipe već obezbedile plasman u Ligu šampiona.\nNa petom mestu na tabeli se trenutno nalazi Lacio koji ima isti broj bodova kao i šestoplasirana Roma. Još dva tima koja se bore za plasman u Ligu Evrope su Fiorentina i Atalanta, koje zauzimaju sedmu, odnosno osmu poziciju na tabeli.\nŠto se tiče borbe za opstanak trenutno najugroženije su ekipe Venecije, Đenove, Kaljarija i Salernitane.\nInter – Empoli – 1-1 @ 1.45 u Meridianbet\nPrvi meč ovog kola se igra na stadionu “Đuzepe Meaca” gde će aktuelni šampion Inter ugostiti Empoli. Nažalost, vrlo lako se može desiti da onaj poraz od Bolonje košta “neroazure” titule prvaka Italije, pošto u ovom trenutku prvoplasirani Milan ima dva boda viška.\nIpak, u prošlom kolu je četa Simonea Inzagija slavila na gostovanju kod Udinezea, a taj duel je završen rezultatom 1:2.\nŠto se tiče Empolija, tim iz Toskane ćemo i naredne sezone gledati u Seriji A, što i jeste bio primarni cilj ovog kluba koji je u prošlom kolu poražen na domaćem terenu od Torina, a taj duel je završen rezultatom 1:3.\nSvakako da će domaćin od prvog minuta krenuti ofanzivno ka golu Empolija zbog čega vam savetujemo da probate sa prelazom 1-1 za koji je kladionica Meridianbet pripremila kvotu 1.45.\nĐenova – Juventus – 1X @ 1.91 u Mozzartbet\nU subotu nas očekuje još jedan duel i to u Đenovi gde će istoimeni tim na svom terenu ugostiti Juventus u meču biti li ne biti za domaću ekipu.\nNaime, “grifoni” se trenutno nalaze na pretposlednjem mestu na tabeli i vrlo lako se može desiti da ovaj tim sa dugom tradicijom naredne sezone gledamo u Seriji B.\nU prošlom kolu je četa Aleksandra Blesina poražena u derbiju Đenove od Sampdorije, a taj duel je završen rezultatom 1:0.\nŠto se tiče Juventusa, “stara dama” je trijumfom nad Venecijom u prošlom kolu i definitivno došla do plasmana u Ligu šampiona pa sada tim iz Torina može rasterećeno da odigra nastavak sezone i očekuje se da Masimilijano Alegri malo promaše karte za ovaj meč.\nZbog svega toga vam hrabro preporučujemo da probate sa duplom šansom 1X za koju je kladionica Mozzartbet pripremila sjajnu kvotu 1.91.\nTorino – Napoli – 3+ @ 1.80 u Meridianbet\nTorino dosta dugo ne zna za poraz, a u prošlom kolu su popularni “bikovi” samo potvrdili da se nalaze u sjajnoj formi pošto su na nimalo prijatnom gostovanju kod Empolija slavili sa 1:3.\nU ovom trenutku se izabranici Ivana Jurića koji radi sjajan posao na klupi ovog tima nalaze na desetom mestu na tabeli, kada se sve sabere i oduzme deluje da im je tu i mesto.\nŠto se tiče Napolija, nakon nekoliko ne baš dobrih mečeva tim iz Napulja je prošle sedmice na stadionu “Diego Armando Maradona” demolirao Sasuolo, a taj duel je završen rezultatom 6:1, čime su Napolitanci i definitivno obezbedili plasman u Ligu šampiona, što svakako i jeste bio primarni cilj tima koji sa klupe predvodi Lučano Spaleti.\nI jedna i druga ekipa nemaju previše takmičarskih motiva do kraja šampionata, pa se vrlo lako može desiti da ovo bude jedan i te kako efikasan duel zbog čega vam preporučujemo da probate sa igrom 3+ za koju je kladionica Meridianbet pripremila kvotu 1.80.\nSasuolo – Udineze – GG @ 1.44 u CircusCasino\nSasuolo igra jako loše u poslednje vreme, a to se nekako najbolje videlo u prošlom kolu kada je tim sa “Mapei” stadiona poražen na gostovanju kod Napolija sa više nego ubedljivih 6:1.\nTrenutno se ekipa iz Ređo Emilije nalazi na sredini tabele, gde im realno i jeste mesto, uz konstataciju da je najveći problem ovog tima u tekućoj sezoni bila igra po sistemu toplo-hladno.\nU goste Sasuolo dolazi Udineze koji igra odlično u drugom delu sezone i pored poraza u prošlom kolu na domaćem terenu od Intera kada je bilo 1:2.\nPopularne “zebre” iz Udina se nimalo nisu obrukale na tom duelu, a trenutno se ova ekipa nalazi na dvanaestom mestu na tabeli i što je svakako najvažnije, prebrinula je sve brige oko opstanka.\nPoznato je da nam mečevi i jednog i drugog tima u poslednje vreme donose dosta golova, a smatramo da bi ovog puta moglo da ih bude na obe strane zbog čega vam predlažemo da probate sa igrom GG za koju je kladionica CircusCasino pripremila kvotu 1.44.\nLacio – Sampdorija – 1 @ 1.50 u Maxbet\nLacio je u prošlom kolu slavio u jednom spektakularnom meču u Liguriji protiv Specije koji nam je doneo čak sedam golova, pošto je na kraju bilo 3:4, nakon čega se Rimljani nalaze na šestom mestu na tabeli uz isti broj bodova kao i petoplasirana Roma, a poznato je da peta i šesta pozicija na kraju prvenstva donosi plasman u Ligu Evrope.\nŠto se tiče Sampdorije, tim iz Đenove je u prošlom kolu ostvario verovatno i najvažniji trijumf u dosadašnejm toku šampionata protiv gradskog rivala Đenove, a taj meč je završen rezultatom 1:0, pa sada Sampa ima čak pet bodova viška u odnosu na najugroženije ekipe na tabeli i sva je prilika da će to biti dovoljno za opstanak u društvu najboljih.\nLacio ukoliko slavi na ovom meču praktično će obezbediti plasman u Ligu Evrope, pa vam zato savetujemo da odigrate jedinicu za koju je kladionica Maxbet odredila koeficijent 1.50.\nSpecija – Atalanta – 3+ @ 1.53 u Meridianbet\nSpecija je zapala u veliku krizu pred kraj šampionata, ali je veliko pitanje da li će to uticati i na krajnji ishod sezone s obzirom da su izabranici Tijaga Mote na pravom putu da obezbede opstanak u društvu najboljih.\nU prošlom kolu je tim iz Ligurije odigrao jedan neverovatan meč na svom terenu protiv Lacija na kom smo videli čak sedam pogodaka, ali su na kraju ipak slavili Rimljani pošto je taj duel završen rezultatom 3:4.\nSa druge strane Atalanta ne samo da naredne sezone neće igrati u Ligi šampiona, već vrlo verovatno “Boginju” iz Bergama nećemo gledati ni u Ligi Evrope, pošto se u ovom trenutku izabranici Đanpjera Gasperinija nalaze na osmoj poziciji na tabeli uz isti broj bodova kao i sedmoplasirana Fiorentina.\nU prošlom kolu je Atalanta ponovo neprijatno iznenadila sve svoje navijače s obzirom da je samo remizirala na svom terenu protiv Salernitane, koja ruku na srce igra u sjajnoj formi u psolednje vreme, a taj duel u Bergamu je završen rezultatom 1:1.\nVrlo verovatno će nam i ovaj meč doneti pregršt golova pa vam savetujemo da probate sa igrom 3+ koju kladionica Meridianbet plaća sa kvotom 1.53.\nVenecija – Bolonja – 1 @ 2.95 u Mozzartbet\nNažalost, kako sada stvari stoje utisak je da ćemo fudbalere Venecije najverovatnije naredne sezone gledati u Seriji B.\nU ovom trenutku se tim iz grada na vodi nalazi na poslednjem mestu na tabeli uz čak sedam bodova manjka u odnosu na tim koji se nalazi u bezbednoj zoni a to je trenutno Salernitana koja je upravo i nanela poraz Veneciji u zaostalom susretu koji je odigran pre dva dana, kada je bilo 2:1.\nU goste im dolazi Bolonja koja je vezala nekoliko fantastičnih mečeva, čime smo i definitivno dobili potvrdu da ćemo četu Siniše Mihajlovića i naredne sezone gledati u društvu najboljih.\nU prošlom kolu su Mihini izabranici remizirali na gostovanju kod Rome na “Olimpiku” a taj duel je završen bez golova.\nKada je ovaj susret u pitanju, domaćin mora da ide na trijumf protiv rasterećene Bolonje zbog čega vam savetujemo da odigrate jedinicu za koju je kladionica Mozzartbet pripremila sjajnu kvotu 2.95.\nSalernitana – Kaljari – 1 @ 2.50 u Maxbet\nDerbi začelja se igra u Salentu gde će preporođena Salernitana dočekati Kaljari i sigurno je to duel koji će nam dati odgovore na mnoga pitanja o opstanku u eliti.\nU prošlom kolu su izabranici trenera Davidea Nikole remizirali na gostovanju kod Atalante, a sredinom nedelje je tim sa juga Italije u zaostalom susretu slavio pred svojim navijačima protiv Venecije kada je bilo 2:1, nakon čega se Salernitana prvi put posle sredine avgusta našla van zone ispadanja.\nŠto se tiče Kaljarija, tim sa Sardinije je u prošlom kolu na svom terenu doživeo poraz od Verone koji bi mogao možda i da ga košta ispadanja u Seriju B, pošto se u ovom trenutku Sardi nalaze na osamnaestoj poziciji na tabeli.\nI jedni i drugi će ići na trijumf, ali pored toga što bi ovo mogao da bude meč sa dosta golova smatramo da je sigurnija jedinica zbog činjenice da tim iz Salenta igra fantastično u poslednje vreme.\nKladionica Maxbet je za tu igru pripremila koeficijent 2.50.\nVerona – Milan – 2 @ 1.78 u CircusCasino\nGeneralni utisak o sezoni Verone je svakako i više nego zadovoljavajući pošto se ova ekipa trenutno nalazi na sjajnom devetom mestu na tabeli i još uvek ima šanse da se na kraju domogne plasmana u Ligu konferencije, što bi svakako bio ogroman uspeh za tim iz grada ljubavi.\nU prošlom kolu su izabranici Igora Tudora ostvarili novi trijumf na gostovanju kod Kaljarija, a taj meč na Sardiniji je završen rezultatom 1:2.\nU goste im dolazi Milan koji se nalazi na dobrom putu da na kraju mimo svih očekivanja dođe do naslova prvaka, s obzirom da u ovom trenutku “rosoneri” imaju dva boda viška u odnosu na gradskog rivala, ali deluje da izabranici Stefana Piolija imaju nešto teži raspored do kraja šampionata.\nU prošlom kolu su Zlatan Ibrahimović i drugari uz dosta muke slavili na svom terenu protiv Fiorentine, a taj meč na “San Siru” je završen rezultatom 1:0.\nDeluje da ovog puta Milan očekuje daleko teži posao, ali ipak smatramo da je ovo prilika koju ova ekipa ne sme da propusti pa vam hrabro preporučujemo da odigrate 2 za koju je kladionica CircusCasino pripremila kvotu 1.78.\nFiorentina – Roma – 3+ @ 1.85 u Meridianbet\nPoslednji duel 36. kola se igra na “Artemio Frankiju” gde će Fiorentina ugostiti Romu u duelu koji će nam u mnogome odgonetnuti koji od ova dva tima će naredne sezone igrati u Ligi Evrope a koji u Ligi konferencija.\nU ovom trenutku se “ljubičasti” nalaze na sedmom mestu na tabeli i u najgorem mogućem trenutku ova ekipa igra zaista loše, pošto su na tri poslednja meča fudbaleri Fiorentine vezali isto toliko poraza.\nŠto se tiče Rome, tim koji sa klupe predvodi Žoze Murinjo trenutno zauzima peto mesto na tabeli uz isti broj bodova kao i gradski rival Lacio, ali valja napomenuti da “vučica” na tri poslednja susreta ne zna za trijumf.\nNekako najrealnije je da ovde probate sa golovima, zbog čega vam preporučujemo da probate sa igrom 3+ za koju je kladionica Meridianbet pripremila kvotu 1.85.\nTiket dana (petak, 06.05.2022)


Vreme - Istraživanje javnog mnjenja NSPM: Vučić ubedljiv, rukovodstvo za izbore, glasači protiv\nIstraživanje javnog mnjenja NSPM:\nKada je o spoljnopolitičkim orijentacijama reč, moglo bi se reći da se Srbija i dalje nalazi u jednom šizoidnom stanju podeljenosti između Istoka i Zapada. Naime, većina građana Srbije (54,4 odsto) optira za ulazak u Evropsku uniju, ali još "veća većina" (66,2) podržava opciju "saveza sa Rusijom". Istovremeno, gotovo polovina ispitanika (tačnije 45,3 odsto, naročito one nešto starije generacije) sklona je i članstvu u već pomalo zaboravljenom Pokretu nesvrstanih. Zanimljivo je da na direktno pitanje da se opredele između Rusije i EU oko 30 odsto je na prvo mesto stavilo Rusiju, 17,4 EU, dok se najveći broj (44,2) ipak zalaže za "podjednako dobre odnose i sa EU i sa Rusijom".\nJedino što je u tom galimatijasu potpuno izvesno jeste da apsolutna većina građana Srbije, odnosno čak 72,3 odsto, odbija ideju članstva Srbije u NATO (dok se za to zalaže svega 17 procenata). Doduše, i tih 17 odsto predstavlja određeni porast u odnosu na prethodna istraživanja, ali čini se da se u tom pogledu stvari, ipak, neće skoro ni lako promeniti.\nViše od dve trećine ispitanika (67,7) smatra da "ne bi trebalo prihvatiti nezavisnost Kosova čak i ako bi to bio uslov ulaska u EU". Po tom pitanju, suprotnog mišljenja je njih nešto više od petine, ili 22,4 odsto, što je takođe određeni porast u odnosu na ranije nalaze, ali i dalje više nego ubedljiva manjina. (Verovatno u ovom nalazu treba tražiti razlog što se vladajuća politička elita, sadašnja slično kao i prošla, tako čvrsto drži mantre "nikada nećemo priznati nezavisnost Kosova" – čak i kada, u praksi, sprovodi politiku "prihvatanja realnosti" i faktičkog mirenja sa faktičkom nezavisnošću "južne pokrajine".)\nMožda najinteresantniji nalaz istraživanja tiče se ovih dana izuzetno vruće teme vanrednih parlamentarnih izbora. I bez obzira što bi se na osnovu slike koju stvara ogromna većina štampanih i elektronskih medija moglo zaključiti kako je apsolutna većina građana za vanredne izbore, u stvarnosti je za to svega njih 32,2 odsto, dok 52,6 odsto te izbore smatra nepotrebnim (a 15,2 odsto o tome nema jasan stav).\nJoš je, međutim, interesantniji podatak da su u stavu da su vanredni izbori nepotrebni većinski saglasni simpatizeri obe vladajuće stranke, to jest i SPS-a i SNS-a, iako im se rukovodstva oko toga potpuno razilaze, odnosno rukovodstvo SPS-a je ogorčeno protiv, dok se vrh naprednjaka za te izbore zalaže. Protiv vanrednih izbora je i većina onih koji su trenutno stranački neopredeljeni, što bi dodatno moglo predstavljati problem za onoga ko ih raspiše, a pogotovo raspiše bez dovoljno jakog i ubedljivog argumenta. (Pomalo paradoksalno, za vanredne izbore najviše se zalažu deklarisani simpatizeri DS-a, DSS-a i LDP-a, premda bi baš te stranke na izborima, kako trenutno stvari stoje, verovatno zabeležile slabiji rezultat nego na prethodnom glasanju.)\nŠto se pak ličnog i stranačkog rejtinga tiče, nema većih pomeranja niti iznenađenja. Na ubedljivo prvom mestu nalazi se, očekivano, Aleksandar Vučić (srednja ocena 3,79), kojeg je čak 41,6 odsto ocenilo "čistom peticom". Na drugom mestu, gledano po srednjoj oceni, nalazi se Dragan Marković Palma (3,41), što je iznenađenje samo za one neupućene, s obzirom da se on već odavno tako visoko kotira i dobija solidne ocene na svim delovima političkog spektra – baš kao i Rasim Ljajić na trećem mestu, kojeg uglavnom pozitivno ocenjuju i simpatizeri vlasti i opozicije, koji ima najmanje jedinica. Osim njih, visok rejting i ocenu iznad "trojke" imaju još predsednik Tomislav Nikolić (3,09) i premijer Ivica Dačić (3,07). Solidno stoje i Zorana Mihajlović (3,0), Vuk Jeremić (2,80), kao i "povratnik" Boris Tadić (2,50), dok su svi ostali jedva "dovoljni" ili gori od toga.\nNi u stranačkom rejtingu nema većih pomeranja u odnosu na prethodne mesece – SNS i dalje "rastura" i ubedljivo je prvi sa 47,1 odsto podrške među opredeljenim biračima (treba naglasiti da onih neopredeljenih ima preko 40 odsto); drugi je DS sa 15,1, a treći SPS sa 10,9 procenata (sa partnerima iz JS-a i PUPS-a, ukoliko, naravno, ostanu partneri, takođe oko 15 odsto). Relativno iznenađenje moglo bi biti što se, po prvi put posle 2000. godine, na samu ivicu cenzusa spustio DSS (LDP je takođe kliznuo ispod), i što im se – verovatno kao posledica neočekivanog uspeha na Voždovcu – približio Ljajićev SDP sa skoro 4 odsto. Dakle, na eventualnim izborima, kada bi se oni održali uskoro, praktično jedino neizvesno bilo bi da li će i koja od ove tri stranke, pod uslovom da idu samostalno, osvojiti cenzus (DSS tu ima najrealnije šanse, ali i potencijalno silazni trend, što je verovatno posledica trenutnog razočarenja jednog dela njihovih simpatizera zbog ne baš previše principijelne beogradske "kolaboracije" i učešća u vlasti sa naprednjacima, socijalistima i LDP-om).\nSve ostalo, uključujući i raspored na pobedničkom postolju, već je manje-više poznato. Ali na srpskim izborima već odavno ono najzanimljivije se i ne događa na samom glasanju – već u onom postizbornom raspletu, trgovini i obrtima koji dolaze posle toga. No, ovoga puta, ukoliko pronađe ili ispinuje koliko-toliko ubedljivo obrazloženje za raspisivanje izbora, čak ni tu ne bi bilo nikakve ozbiljne drame. Vladao bi SNS, tačnije Vučić, sam, sa onim koga odabere – ili koga mu nametnu – i ko mu bude najjeftiniji.\nStoga je, zapravo, jedina prava neizvesnost u vezi sa narednim izborima to da li će ih uopšte biti. Sve ostalo je rutina.\n(Istraživanje je obavljeno telefonskim putem, u periodu od 25. decembra 2013. do 5. januara 2014. na reprezentativnom uzorku od 1050 ispitanika.)


MASKE SU PALE: Procurio sadržaj novog Dodikovog pisma Vijeću sigurnosti UN-a, spominje Inzka, Čovića...\nMASKE SU PALE: Procurio sadržaj novog Dodikovog pisma Vijeću sigurnosti UN-a, spominje Inzka, Čovića…\n“Potpunim izvitoperenjem namjera i slova Aneksa 10 Dejtonskog mirovnog sporazuma, OHR je postao instrument kojim određeni članovi međunarodne zajednice provode vladavinu nad BiH, a sve odluke u pogledu imenovanja i uloge visokog predstavnika uzurpirane su i oduzete stranama potpisnicama Aneksa 10”, navedeno je u četvrtom poglavlju 25. izvještaja Vlade Republike Srpske Vijeću sigurnosti Ujedinjenih nacija.\nU dokumentu se navodi da “strane koje sebe smatraju matičnim starateljima BiH ne mogu djeci BiH čak ni da dozvole da imaju bilo kakav glas u definisanju podesne guvernante niti da znaju kako se uopšte bira”.\nIzvještaj ukazuje i na to da “suprotno Dejtonskom mirovnom sporazumu, visoki predstavnik nastavlja da prisvaja legalno apsurdna diktatorska ovlašćenja i odlukama donosi zakone, poništava odluke Ustavnog suda i smjenjuje izabrane zvaničnike”.\nU tekstu se upozorava da je Inzko nedavno zaprijetio da će ponovo posegnuti nezakonito, za takozvanim bonskim ovlaštenjima.\nNavodi se da mandat visokog predstavnika ne uključuje nikakvo ovlaštenje, ni izričito, ni konkludentno, da donosi odluke koje su obavezujuće po vlade i građane BiH.\nU četvrtom poglavlju izvještaja ukazuje se na stavove Matthewa Parisha, stručnjaka za međunarodne odnose i bivšeg pravnika u OHR-u, koji je naveo da su funkcije visokog predstavnika “ograničene na koordinaciju rada drugih međunarodnih organizacija te praćenje i podsticanje domaćih zvaničnika da ispune svoje dejtonske obaveze”.\nSpominju se i izjave bivšeg britanskog ambasadora u BiH Charlesa Crawforda, koji je pomogao u kreiranju “bonskih ovlašćenja”, a koji je napisao da “bonska ovlašćenja nemaju nikakav stvaran pravni osnov” te da su se “izrodila u međunarodno političko blefiranje u igri moći, koju su visoki predstavnici uzastopno umotavali u pravnički jezik da bi cijela stvar izgledala impozantno i neizbježno”.\nU izvještaju se napominje da je povratak bivše diktatorske prakse visokog predstavnika nemoguć zato što je danas rašireno shvatanje i u BiH i izvan nje da su takva ovlaštenja nezakonita, nelegitimna i kontraproduktivna.\n“S obzirom na to da sve više posmatrača i zvaničnika otvoreno potvrđuje da Aneks 10 ne daje nikakav pravni osnov za bonska ovlašćenja, u izvještaju Vlade se napominje da visoki predstavnik sada tvrdi da ovlašćenja crpi ne samo iz Aneksa 10 nego i iz rezolucija Ujedinjenih nacija.\nNjegovu tvrdnju u tom pogledu nikada ne bi podržale sve članice Savjeta bezbjednosti UN-a, a ustvari, Savjet bezbjednosti UN-a nikad nije ni pokušao da ovlašćenjima visokog predstavnika iz Aneksa 10 doda neka nova niti da mu delegira diktatorska ovlašćenja”, navedeno je u izvještaju.\nVlada Republike Srpske u izvještaju tvrdi kako je utjecaj OHR-a bio najgori u periodu kada je OHR pomoću bonskih ovlaštenja upravljao BiH vlastodržački, čime je političke institucije BiH učinio nemoćnim i bespredmetnim.\nU tekstu se naglašava da su nepromišljene odluke i zloupotreba ovlaštenja podmetnuta BiH u tom periodu – primarni izvori današnjih problema u BiH.\n“Naprimjer, EU je s pravom naglasila potrebu za širom reformom disfunkcionalnog pravosuđa BiH, a to pravosuđe je gotovo u cijelosti proizvod ranijih protivpravnih i nepromišljenih odluka visokog predstavnika. Čak i kada ne koristi prisvojena diktatorska ovlašćenja, visoki predstavnik ostaje najveća prepreka napretku u BiH”, ističe se u dokumentu.\nKao primjer se navodi pitanje državne imovine, koje je danas izvor velikog razdora u BiH, a koje bi bilo riješeno prije nekoliko godina da visoki predstavnik nije potopio presudan sporazum o tom pitanju do kog su došle najutjecajnije domaće političke stranke.\nU izvještaju Vijeću sigurnosti Vlada je podsjetila da je početkom ove godine visoki predstavnik Valentin Inzko poslao ultimativno pismo u kojem zahtijeva da Narodna skupština Republike Srpske povuče tri priznanja koja je 2016. godine dodijelila brojnim pojedincima i organizacijama povodom obilježavanja 25. godišnjice Narodne skupštine.\nU tekstu se posebno ukazuje na stav Inzka da će povlačenje priznanja “skinuti kolektivnu odgovornost sa srpskog naroda” i ukloniti “kolektivnu krivicu”.\n“Inzkovo pripisivanje krivice nedužnim Srbima, čak i srpskoj djeci, za zločine koje su tokom rata počinili pojedinci, velika je uvreda i suprotnost evropskim vrijednostima. Kolektivna krivica jednog naroda je otrovan, fašistički i fanatizovan koncept koji je destruktivan po nacionalno pomirenje i sklad”, naglašeno je u izvještaju.\n“U februaru 2021. godine visoki predstavnik Inzko ponovio je svoju raniju izjavu da će pokušati da nametne zakon kojim se inkriminiše izražavanje određenih mišljenja o ratnoj istoriji BiH”, navodi se.\nU izvještaju se napominje da je mogućnost donošenja takve odluke napad na demokratsko ustavno uređenje BiH i neopravdana prijetnja po pomirenje, slobodno istraživanje historije i slobodu izražavanja.\nZa Vladu Republike Srpske, cenzorski zakon kojim se zabranjuje debata o kvalifikaciji zločina u Srebrenici predstavljao bi povredu prava građana na slobodu izražavanja, koje je zaštićeno Ustavom BiH i Evropskom konvencijom o zaštiti ljudskih prava.\n“Takav zakon bio bi direktno nesaglasan s odlukama Evropskog suda za ljudska prava kojima se štiti pravo na slobodu izražavanja. Republika Srpska i njeni lideri snažno podržavaju istragu svih ratnih zločina i privođenje svih ratnih zločinaca pravdi, bez obzira na nacionalnost i počinilaca i žrtava”, navodi se u dokumentu.\nNaglašeno je i da je predsjednik najveće hrvatske stranke u BiH (HDZ) Dragan Čović u januaru 2021. godine pozvao na zatvaranje OHR-a.\n“Za nadati se da će članicama Savjeta bezbjednosti postati očigledno da, iako izvještaji o kretanjima u BiH mogu biti korisni, to je funkcija koja ne zahtijeva diplomatu na nivou ambasadora, 89 zaposlenih uz sve njihove troškove, a zasigurno ne opravdava dalje prisustvo figure čija je uloga u toj mjeri razdorna”, zaključuje se u četvrtom poglavlju izvještaja Vijeću sigurnosti.\nPERFIDNA IGRA DRAGANA ČOVIĆA: Pogledajte kako se HDZ-ov ministar pravda zbog gorućih problema u HNK


UN: Preko 100.000 ljudi pobeglo iz Ukrajine za 48 sati – Svet – Čivijaš Radio Šabac\nUN: Preko 100.000 ljudi pobeglo iz Ukrajine za 48 sati – Svet\nUjedinjene nacije procenjuju da je preko 100.000 ljudi pobeglo iz Ukrajine u poslednjih 48 sati, dok su stotine hiljada njih interno raseljene.\nMnogi interno raseljeni pokušavaju da odluče da li će ostati u zemlji ili će otići, a njihov izbor zavisiće od vojne situacije i diplomatskih poteza koji bi potencijalno okončali invaziju.\nPogranični gradovi kao što su Palanca, Siret, Botosani, Beregsurani i Medika su nekada bili poznati uglavnom samo vozačima kamiona, a sada su postali žarišta koja su na novoj mapi Evrope najteže pogođena prilivom ljudi koji beže od sukoba u Ukrajini.\nKako navodi dopisnik Bi-Bi-Sija iz centralne Evrope, ova mesta su suočena sa novim izazovima izbegličke krize.\nOgroman priliv ljudi koji pristižu peške, automobilima ili vozovima, predstavlja veliki problem za lokalne vlasti.\nMarija (19) i njena sestra Katja (13) su sa sprijateljima pobegle iz Kijeva.\n“Zgrabili smo plastične vreće poput onih za đubre i počeli nasumično da ubacujemo odeću, novac, dokumanta i pakujemo sve čega smo se setili”, priča Marija.\n“Dok smo to radili slušali smo zvuke eksplozija i zavijanje sirena, videli smo vatru koja se razbuktavala”, dodaje ona.\nDve devojke su uspele da stignu do Mađarske, gde su se našle sa svojim roditeljima.


Vijeće ministara BiH: Usvojena odluka o privremenom tromjesečnom finansiranju | Trend Radio Velika Kladuša\nVijeće ministara BiH: Usvojena odluka o privremenom tromjesečnom finansiranju\nVijeće ministara BiH , na prijedlog Ministarstva finansija i trezora, jednoglasno je usvojilo Odluku o privremenom finansiranju institucija BiH i međunarodnih obaveza BiH za period april-jun 2021. godine u iznosu od 249 miliona KM.\nU saopštenju Vijeća ministara BiH se precizira da ovaj iznos predstavlja četvrtinu sredstava odobrenih za finansiranje institucija BiH u skladu sa Zakonom o Budžetu institucija BiH i međunarodnih obaveza BiH za 2020. godinu.\n“U toku je finalizacija Nacrta zakona o Budžetu institucija BiH i međunarodnih obaveza BiH za 2021. godinu u skladu sa zahtjevima Predsjedništva BiH o uvrštavanju sredstava za borbu protiv kovid 19”, navedeno je u saopštenju.\nVijeće ministara utvrdilo je Prijedlog osnova za pokretanje postupka za vođenje pregovora radi zaključivanja ugovora o dopunama Ugovora između BiH i Hrvatske o graničnim prelazima, radi uspostavljanja jednostavnog i efikasnog sistema kontrole prelaska zajedničke granice.\nStatus budućeg međunarodnog graničnog prelaza u Svilaju, na koridoru “Pet-ce” određen je za promet putnika, a za promet robe biće otvoren kada se obezbijede tehnički uslovi.\nPrijedlog osnova biće dostavljen Predsjedništvu BiH u dalju proceduru, a biće predloženo da za potpisnika ugovora bude određen ministar bezbjednosti u Savjetu ministara.\nVijeće ministara BiH također je usvojilo Izvještaj Ministarstva pravde o realizaciji Akcionog plana za provođenje inicijative “Partnerstvo za otvorenu vlast” za period 2019. – 2021. godine, u kojem su navedene realizovane aktivnosti tokom provođenja ovog prvog akcionog plana, nakon što je BiH 2014. godine službeno pristupila ovoj multilateralnoj globalnoj inicijativi za transparentnost i otvorenost rada organa javne vlasti.\nProvedene mjere iz Akcionog plana su usmjerene na jačanja integriteta institucija, efikasnije upravljanje javnim resursima, povećanje transparentnosti institucija, te poboljšanje saradnje i veće učešće civilnog društva u kreiranju javnih politika.\nZapočete su ili su u fazi pripreme aktivnosti u vezi sa poboljšanjem javnih usluga primjenom otvorenih podataka.\n“Među realizovanim mjerama je Budžet za građane institucija BiH i međunarodnih obaveza za 2020. godinu, koji je pripremilo i na svojoj veb stranici objavilo Ministarstvo finansija i trezora, a preuzet je i na veb stranici Savjeta ministara”, navedeno je u saopštenju.\nVijeće ministara usvojilo je i Izvještaj Ministarstva komunikacija i transporta sa pratećim zaključcima o realizaciji Okvirne strategije saobraćaja BiH za period 2016. – 2030. godine za izvještajni period od oktobra 2016. do decembra 2020. godine, koji sadrži aktivnosti koje su provele nadležne institucije BiH, Republike Srpske, Federacije BiH i Brčko Distrikta BiH, sa tačno naznačenim projektima koji su provođeni ili se provode u skladu sa dogovorenom dinamikom.\nNakon što su u 2017. i 2018. godini donesene izmjene i dopune Zakona o osnovama bezbjednosti saobraćaja na putevima u BiH, kojim su uvedene strožije kazne za prekršaje u saobraćaju, podaci govore da je smanjen broj poginulih na putevima u BiH.\nUkupno je 261 lice smrtno stradalo u saobraćajnim nezgodama u 2019. godini, dok je u 2016. poginulo 321 lice.\nPrema Izvještaju, ukupan broj saobraćajnih nezgoda na putevima u BiH smanjen je za oko 5.000 u 2019. godini, kada je registrovano njih 34.519, u odnosu na 2016. godinu, kada je zabilježeno 39.543.\nTakođer, smanjen je broj saobraćajnih nezgoda sa poginulim ili povrijeđenim licima, kojih je u 2019. godini bilo 7.256, u odnosu na 2016. godinu, kada je zabilježeno njih 7.716.\nVijeće ministara je na prijedlog Ministarstva spoljne trgovine i ekonomskih odnosa usvojilo Plan – utvrđeni doprinos BiH /NDC/ za period 2020-2030. godine.\n“Na ovaj način BiH izražava namjeru za smanjenjem emisije gasova koji izazivaju efekat staklene bašte na globalnom nivou, u skladu sa smjernicama Pariskog sporazuma, kao i globalnim politikama EU u skladu sa Zelenom agendom za zapadni Balkan, koja predstavlja skup smjernica i politika za postizanje klimatske neutralnosti do 2050. godine”, navedeno je u saopštenju.\nMinistarstvo spoljne trgovine i ekonomskih odnosa će NDC za period 2020. – 2030. godine dostaviti kontakt-instituciji za Okvirnu konvenciju UN o promjeni klime za BiH, radi njegovog dostavljanja Sekretarijatu ove konvencije.


SZO donirala zaštitnu opremu Kliničkom centru Srbije | Ekspres.net\nDirektor Kancelarije SZO u Srbiji dr Marjan Ivanuša kaže da ta organizacija zemljama članicama više pomaže tehnički, savetima, ali da u vreme pandemije doniraju i opremu neophodnu za borbu protiv virusa korona.\n“Uspeli smo da nabavimo veću količinu zaštitne opreme koja je dopremljena poslednjih nekoliko dana, manji deo još stiže. Na taj način pomažemo zdravstvenom sistemu Srbije”, rekao je Ivanuša za Tanjug.\nPomoćnik direktora KCS prof. Jovica Milovanović zahvalio se SZO što su prepoznali Klinički centra Srbije kao stub zdravstvenog sistema Srbije.\n“Potrošnja zaštitne opreme je ogromna u KCS i ovakva donacija nam puno znači. Mi se maksimalno trudimo da zaštitimo sve naše zaposlene i insistiramo na pravovremenoj promeni opreme”, rekao je on.\nOna je navela da se tokom epidemije virusa korona trude da zaštitna oprema zaposlenih bude u skladu sa preporukama SZO.\nDržavni sekretar Ministarstva zdravlja Mirsad Ðerlek naveo je da je važno da se sačuva zdravstveni sistem u ovom momentu, ali i zdravstveni radnici koji su izneli veliki teret i dali veliki doprinos u borbi koja traje skoro godinu dana.\n“Ova donacija, koja podrazumeva više od 300.000 komada zaštitnih mantila, preko 300.000 zaštitnih maski – svih vrsta , stotina hiljada rukavica, vizira, upravo je jedan od načina da zaštitimo naše zdravstvene radnike od oboljevanja”, rekao je Ðerlek.\nTags KLINIČKI CENTAR SRBIJESZO\nSZO: Srbija među 50 zemalja po kvalitetu lekova i vakcina LONČAR: Srbi zaraženi na kruzeru ostaju u Japanu na lečenju SZO proglasio pandemiju Kovida-19 KURTI: ZSO ili razmena teritorija – oba znače podelu Kosova


Pomoć Dječijeg saveza i MK Da Qui za Dan humanosti - Radio Tivat\n19 авг Pomoć Dječijeg saveza i MK Da Qui za Dan humanosti\n19. avgust – Svjetski dan humanosti je Dječijem savezu Tivta i Modnom klubu Da Qui prilika kada se redovno sjete svojih sugradjana koji teško žive i simbolično im pomažu. Predstavnici ove dvije nevladine organizacije su danas posjetili dvije porodice u opštini Tivat i uručili im pakete sa prehrambenim proizvodima i sredstvima za higijenu koje su kupili za ovu priliku.\nU romskom naselju 7. juli obišli su porodicu Samira Baljaja koja živi vrlo neuslovno sa četvoro djece a očekuju još jednu prinovu za mjesec dana. Tivatske NVO su, povodom Dana humanosti , pomogle i porodicu Bajrama Ukaja, koja sa četvoro djece živi u naselju Vrijes u Gradiošnici.\nTokom današnjeg dana Dječiji savez i klub Da Qui su, pored ove dvije romske porodice, posjetili još jednu porodicu na Lovanji kojoj su ranijih godina pomagali u hrani i higijeni a ovaj put su im odnjeli polovnu garderobu.\nDanašnja akcija dvije tivatske NVO je jedna od nekoliko humanitarnih koje imaju u svojim godišnjim planovima i programima. Isti znak pažnje ove organizacije upućuju i 20. decembra, na Medjunarodni dan ljudske solidarnosti, kao i drugim prigodnim prilikama u godini kada obično obidju socijalno ugrožene porodice, ili kad štićenicima Doma za nezbrinutu djecu u Bijeloj ili Doma starih „Grabovac“ pošalju pakete sa pozdravima.


Joveljić predstavljen u Frankfurtu: Oduvek sam voleo nemački fudbal - Sportska centrala\n14 jun 2019. 20:04\nAjntraht iz Frankfurta se u petak i zvanično pohvalio dovođenjem Dejana Joveljića. Dosadašnji napadača Crvene zvezde potpisao je sa nemačkim klubom ugovor na pet godina, a srpski šampion je zauzvrat dobio četiri miliona evra, uz mogući bonus od još milion evra.\n– Dejan je jako dobar centarfor, koji može kvalitetno da igra i kao krilni napadač. Naravno, još uvek je mlad i ima dosta da uči, ali smo optimistični da će se brzo prilagoditi životu u Frankfurtu. Nadamo se da ćemo imati dosta utakmica sledeće sezone u kojima će Dejan imati šansu da se dokaže, rekao je o 19-godišnjem napadaču sportski direktor Ajntrahta Fredi Bobić.\nMladi reprezentativac Srbije nije krio uzbuđenje.\n– Još uvek ne mogu da verujem. Veoma sam uzbuđen i jedva čekam da počnem da treniram sa novim saigračima, rekao je za sajt svog novog kluba Joveljić.\nOn je dodao da je dobro obavešten u kakvu sredinu dolazi i i da očekuje da će mu Mijat Gaćinović i Filip Kostić pomoći da se što pre prilagodi.\nNa pitanje šta je presudilo da izabere Ajntraht, Joveljić je odgovorio:\n– Uvek sam voleo nemački fudbal i pratim Bundesligu od malena. Naravno, nisam propustio ni mečeve Ajntrahta u Ligi Evrope ove sezone, na primer onu protiv Čelsija. Jedva čekam da se predstavim navijačima i nadam se da ću im se predstaviti golovima, poručio je Joveljić.


Moderno vaspitanje – učite decu da kažu NE - WANNABE MAGAZINE\nSavremeni roditelji više slušaju, poznaju i poštuju svoju decu, više pažnje posvećuju tome kako se dete oseća i kakvo je ono kao ličnost i biće, u nastojanju da mu pomognu da razvije svoje potencijale i ostvari sebe, nego što im je stalo da ono bude poslušno, da postiže uspeh u školi i da im okolina odaje priznanje kako imaju fino i vaspitano dete.\nU odnosu prema detetu koje se zasniva na iskrenosti i poštovanju, na neposrednosti i validaciji svih emocija, jedna od važnih veština kojima suvremeni roditelji mogu naučiti svoje dete, za njegovu dobrobit, jeste kako da kaže NE.\nTo je nešto što će im u životu doneti mnogo više koristi na njihovom putu, nego pristojno ponašanje i poštovanje autoriteta i pristajanje na sve zahteve koje oni postavljaju. Razvijanje svesti o tome da sme da odbije ono što mu ne odgovara, razvija samopoštovanje i sampouzdanje i sposobnost donošenja odluka. A veština da se kaže NE na način koji ne povređuje druge, već samo izražava lični integritet, jedna je od važnijih životnih veština koje ni mnogi odrasli nisu savladali. Zato je treba učiti od malena, a kroz podučavanje deteta, roditelji i sami mnogo nauče o sebi – kao da su dobili šansu da sebe prevaspitaju onako kako odgovara njihovoj prirodi i potrebama.


Top 50 2019 – Dodelili smo specijalna priznanja | PC Press\nTop 50 2019 – Dodelili smo specijalna priznanja\n3. februar 2020. 4. februar 2020. PC Press\nNije sve u najboljem nastupu. Postoje oni koji su omogućili da nastupi budu delotvorniji, koji su pokrenuli neku širu priču, koji su postavili infrastrukturu tako da omoguće uspeh drugih, ili koji su pak izuzetno puno uticali na određenu oblast. Njima PC Press dodeljuje posebne nagrade u okviru Top 50 konkursa. Ovo je naš izbor specijalnih nagrada, koje smo dodeljivali na osnovu procene ko je izuzetno uticao u određenim oblastima važnim za razvoj domaćeg interneta i nastupa na njemu.\nJapanski animirani filmovi su sve popularniji u Srbiji. Nagradu za najbolji on‑line nastup u 2019. godine je, po mišljenju publike, zaslužio YouTube kanal Bajko koji okuplja ljubitelje manga i anime serija. Za ovo prestižno TOP 50 priznanje “borilo” se deset sajtova, aplikacija i naloga na društvenim mrežama, glasanjem na Facebook stranici PC Press‑a. Zajednica okupljena oko kanala Bajko pokazala je najveću posvećenost i svojim brojnim glasovima obezbedila ubedljivu pobedu svom kandidatu.\nEndava je tehnološki gigant koji zapošljava 6000 ljudi na tri kontinenta, a u Srbiji posluje od 2015. godine sa više od 500 zaposlenih. Prepoznati su kao odličan poslodavac i za sebe kažu da je njihova filozofija vrlo jednostavna jer su fokusirani na uspeh ljudi. Osmilili su sistem za razvoj karijere koji prati napredak i individualne potrebe svakog zaposlenog, a znanje permanentno dele kroz radinoce i obuke. Ne zaboravljaju ni širu zajednicu pa redovno učestvuju a često i iniciraju različite aktivnosti za kvalitetnije obrazovanje IT stručnjaka. Kroz donacije fakultetima aktivno pomažu razvoj obrazovnog sistema u Srbiji.\nVodeći lanac brze hrane u svetu i jedna od deset najvećih stetskih kompanija, McDonald’s u Srbiji postoji od 1988. godine. U dvadeset osam restorana širom Srbije svakog dana isporuče desetine hiljade obroka. Sinonim su za brzu i ljubaznu uslugu, koju neprekidno unapređuju. Početkom 2019. godine pokrenuli su aplikaciju za deljenje kupona za popuste, a onda inovatnivnim digitalnim rešenjem zamenili papirne kupone. Popust se ostvaruje prilikom naručivanju hrane na digitalnom kiosku, čime je potpuno digitalizovano naručivanje i preuzimanje hrane u restoranima, a može se koristiti i pri naručivanju na kasi. Za samo godinu dana, aplikaciju je u Srbiji preuzelo više od 100.000 korisnika.\nGo4YU je inovativna tehnološka kompanija u vlasništvu Telekoma Srbija, koja pruža usluge televizijske distribuicje i telefonije našim ljudima u inostranstvu. Kroz usluge Go4TV i Go4YU Calling, pod veoma povoljnim uslovima korisnicima u dijaspori obezbeđuju kvalitetno i legalno praćenje velikog broja EX YU televizijskih kanala, te kristalno jasne telefonske razgovore. Korisnici u Americi, Kanadi, Švajcarskoj i zemljama Evropske unije mogu na svim uređajima da prate više od 250 EX YU kanala i razgovaraju telefonom sa svojima u Srbiji po ubedljivo najpovoljnijim cenama na tržištu, uz obračunski interval od jedne sekunde.\nFondacija “Registar nacionalnog internet domena Srbije” koja upravlja registrom naziva nacionalnih internet domena .RS i .??? i brine o tome da oni besprekorno funkcionišu, svoje priznanje za 2019. godinu dodeljuje sajtu “Narodnog muzeja”. Čuvajući multikulturno nasleđe našeg naroda, “Narodni muzej” na internetu primarno koristi ćirilično pismo zbog čega RNIDS priznanje TOP50 dodeljuje upravo ovoj važnoj kulturnoj ustanovi.\nYunet International još od 1994. godine, kao prvi komercijalni Internet servis provajder u našoj zemlji, neprekidno razvija internet servise, stavljajući u prvi plan brigu o korisnicima. Tokom 25 godina uspešnog rada prepoznati su kao pouzdan partner za usluge Interneta, hostinga, multimedije kao i cloud poslovnih rešenja. Posvećen i stručan tim je njihova najveća vrednost. Povodom 25 godina uspešnog rada nagrađeni su specijalnim priznanjem Web Pionir.\n← Predstavljena AOC B2 serija monitora\nNintendo Switch: Animal Crossing sa boljom baterijom u pretprodaji →


Rajs: Raketni štit se gradi zbog Irana, a ne Rusije\nDržavni sekretar Kondoliza Rajs okarakterisala je kao “vrlo nesrećne” prijetnje koje je ruski general, Nikolaj Solovcev, upotio Češkoj i Poljskoj u slučaju da omoguće da se na njihovoj teritoriji postavi američki odbrambeni raketni štit, koji bi kontorlisao NATO.\nRajsova je novinarima u Berlinu kazala da su u diplomatskim kontaktima ruski predstavnici detaljno informisani da štit nije predviđen kao sredstvo odvraćanja Rusije, već država koje su prijetnja američkim saveznicima, poput Irana.\nFrancuska ministarka odbrane, Mišel Aljo -Mari pozvala je tokom susreta sa ruskim zvaničnicima u Moskvi, da se spor riješi u dijalogu Moskve, Vašingtona i NATO-a.\nKondoliza Rajs je takođe izjavila da je spremna da se sastane sa iranskim šefom diplomatije ukoliko Teheran suspenduje nuklearni program.\nIranski predsednik Mahmud Ahmadinedžad ponovo je, međutim, obećao da će Teheran nastaviti svoj nuklearni program, uprkos tome što ove nedelje ističe rok koji su mu postavile Ujedinjene Nacija da obustavi sporne nuklearne aktivnosti.\nIranski predsednik je izjavio da je nuklearna tehnologija važna za «iranski razvoj i dostojanstvo.» On je dodao da bi Iran trebalo da na 10 godina zaustavi druge aktivnosti kako bi se fokusirao na svoj nuklearni program.\nUjedinjene nacije dale su Iranu rok od 60 dana da prestane sa obogaćivanjem uranijuma, počevši od 23. decembra, kada je Savet bezbednosti usvojio rezoluciju o uvodjenju sankcija Teheranu.\nAmerički državni sekretar Kondoliza Rajs izjavila je u Berlinu da je spremna da se sastane sa iranskim šefom diplomatije ukoliko Teheran suspenduje nuklearni program.\nU medjuvremenu, očekuje se da će krajem ove nedelje Medjunarodna agencija za atomsku energiju podneti izveštaj da Iran ne poštuje odredbe rezolucije Saveta bezbednosti.


Tanjug 27. aprila 2022. 15:52\nSANKT PETERBURG – Ruski predsednik Vladimir Putin saopštio je danas da su donete sve odluke o reagovanju Moskve u slučaju da dođe do pretnje strateškoj bezbednosti Rusije.\n„Ako se neko umeša u situaciju u Ukrajini i bude stvarao pretnju strateškog karaktera – udar će biti munjevit“, upozorio je Putin, i istakao da će Moskva u tu svrhu upotrebiti sredstva koja ne poseduju njeni protivnici, prenosi Sputnjik.\nRuski lider je poručio da su planovi, kako je rekao, ruskih protivnika, da unište zemlju sankcijama, propali.\n„Protivnici su dugo vodili ekonomski rat protiv Rusije i uvodili su korak po korak nova i nova ograničenja u vidu sankcija, koristeći razne izgovore, a ponekad i bez izgovora“, rekao je Putin, prenosi agencija TAS S.\nGovoreći o ekonomskom stanju zemlje, rekao je da ruska rublja, bankarski sistem, transportni sektor i privreda u celini odolevaju sankcijama koje su uvedene Moskvi i obećao odgovor na pokušaje da se Rusija izoluje.\nRusko ministarstvo finansija očekuje da će se bruto domaći proizvod smanjiti za 8,8 odsto u 2022. godini u svom osnovnom scenariju, ili za 12,4 odsto po konzervativnijem scenariju, pokazano je u dokumentu u koji je Rojters imao uvid.\nGovoreći o zastrašivanju ruskih novinara, Putin je poručio da je uveren da će ti pokušaji zastrašivanja propasti.\n„Ono što želim da kažem i u šta sam potpuno siguran jeste da su ovakvi pokušaji zastrašivanja onih koji rade u medijskom prostoru, zastrašivanja ruskih novinara koji zauzimaju patriotski stav, osuđeni na totalni neuspeh“, rekao je ruski lider.\nPrema njegovim rečima, specijalna vojna operacija je sprečila stvarnu opasnost koja bi se desila na ruskoj teritoriji.\n„Moramo jasno da shvatimo da su naši vojnici i oficiri sprečili stvarnu opasnost koja se nadvila nad našom zemljom“, ocenio je Putin.\nDodao je da su vojnici i oficiri „svojom hrabrošću, odlučnošću i herojstvom sprečili masovni sukob koji bi se odvijao na ruskoj teritoriji, ali po tuđim scenarijima“.


POKIDALI! Naši studenti NAJBOLJI na svetu u debati!\nNa Svetskom univerzitetskom debatnom prvenstvu održanom u Holandiji srpski studenti osvojili su prvo mesto u kategoriji engleski kao strani jezik\nObjavljeno: 04.01.2017. 11:14h\nZlato je otišlo u ruke Miloša Marjanovića sa Pravnog fakulteta i Teodore Rešetar sa Filološkog fakulteta.\nOni su u finalu debatovali sa studentima iz Nemačke, Kine i Indonezije na temu: "Ovaj dom veruje da evropska levica treba da promoviše radikalno levu političku agendu, uključujući nacionalizaciju velikih industrijskih postrojenja, izuzetno visoke stope poreza na bogatstvo i proširenje države blagostanja".\nNa ovom takmičenju je učestvovalo više od 800 studenata iz 95 zemalja sveta, a Srbiju je predstavljalo šest timova od kojih je čak troje prošlo u četvrtfinale u kategoriji engleski kao drugi jezik, saopštila je debatna mreža Otvorena komunikacija.\nOgnjen Miladinović proglašen je za prvog najboljeg govornika u kategoriji engleski kao strani jezik i šestog najboljeg govornika u kategoriji engleski kao drugi jezik, a osim odličnog plasmana, Ognjen je takođe postavio svetski rekord za najviše postignutih govorničkih poena u kategoriji engleski kao strani jezik.


In Great Company (Drugo izdanje) Autori: Quentin Jones, Dexter Dunphy, Rosalie Fishman, Margherita Larne-Jones, and Corinne Canter U prvom izdanju iz 2006 godine fokusirali smo se na dubinsku anlaizu načina na koji kompanije kontinuirano kreiraju organizacione promene. Od tada je svet u celini bio suočen sa vanrednim uticajima iz okruženja, uključujući globalne finansijske krize i razorne prirodne nepogode. To nas je navelo da ponovo posetimo tri od prvobitnih studija slučaja kako bi ispitali kako su ovi uticaji testirali inicijalna ulaganja u kulturu kompanije i omogućila ovim preduzećima da budu otporna i održiva u teškim uslovima. Dominantna tema koja se izdvojila iz obnovljenog istraživanja je održivost kulturnih promena i koristi od "Konstruktivnog Jezgra." Dok su prvobitna istraživanja dala odgovore na pitanja: Šta stvara kulturnu transformaciju u organizacijama? Kako da organizacije uspešno transformišu svoje kulture? Da li preduzeća sa konstruktivnim i podržavajućim kulturama daju bolje rezultate? Dopunjeno izdanje ide jedan korak dalje: Može biti kulturna promena biti održiva u nesigurnim vremenima? Kontaktirajte nas da naručite kopiju In Great Company In Great Company (Prvo izdanje) In Great Company: Unlocking the Secrets of Cultural Transformation je sveobuhvatno istraživanje o pet vodećih australijskih kompanija koje su uspešno transformisale svoje poslovanje I ostvarile inspirativne rezultatate koju je objavio Human Sinergistics. Ovo istraživanje, koje je predvodio profesor Dekter Leskovar sa Univerziteta Tehnologije u Sidneju, je odgovor na izazove naših klijenata : " Kako organizacije transformišu svoje kulture?" i " Šta je dokaz o tome šta to radi " ? Bilo da ste lider organizacije ili imate ambiciju da postanete to, bez obzira da li ste iskusan agent promena, ili su tek ulazite u ovo polje, ova knjiga će vam pomoći da razumete inicijative, strategije i lične mere potrebne da se stvore trajne kulturne promene i poboljšaju ukupne performanse organizacije . Pročitajte siže ove knjige na engleskom jeziku.\nHome HS SRBIJA Resenja koja nudimo Knjige In Great Company


Načelnik Zlojutro je ovom prilikom naglasio da je ovo, trenutno, najveće preduzeće u Kozarskoj Dubici po broju zaposlenih i broju kooperanata, te da mu je namjera da se upozna sa potrebama preduzeća kako bi opština, a i državne institucije mogle pomoći u cilju zadržavanja broja zaposlenih i proširenja proizvodnje.\nDarko Banjac poslanik u Narodnoj Skupštini je ukazao na to da ova opština ima znatan broj kvalitetnih preduzeća, koje treba podržati u radu i održavanju broja radnika. Prema njegovim riječima “Mlijekoprodukt” je preduzeće koje je od velikog značaja za Kozarsku Dubicu obzirom na broj zaposlenih i prepoznatljivost koje je postiglo svojim brendovima.\nPredstavnici menadžmenta ovog preduzeća su naglasili da polažu puno nade u dobijanje dozvole za izvoz proizvoda u Evropsku uniju kako bi održali kontinuitet uspješnog poslovanja.\nTokom prezentacije poslovanja kompanije, menadžment preduzeća je podsjetio da kompanija uspješno posluje već 16 godina, te da zauzimaju jednu od vodećih pozicija na domaćem tržištu mlijeka i mliječnih proizvoda, te da su najveći izvoznik te vrste proizvoda u zemlji.\n“Vršimo otkup na području 30 opština u BiH od oko 5000 dobavljača. Zapošljavamo 280 radnika i konstantno ulažemo u savremenu tehnologiju i unapređenje proizvodnje”, rekao je Vlado Sandić marketing menadžer "Mlijekoprodukt-a".\nPrilikom posjete predstavnici opštine su obišli proizvodni pogon preduzeća u pratnji direktorice Rankice Marelj i njenih saradnika.


Krah turizma u Crnoj Gori, poseta za 92% manja u odnosu na prošlu godinu | Luftika\nKrah turizma u Crnoj Gori, poseta za 92% manja u odnosu na prošlu godinu\nKabinet premijera Duška Markovića je u dva aspekta veoma značajna po opstanak naroda i ekonomije imao loše procene.\nPrvo je vlada omašila u prognozi da je kovid 19 proteran iz Crne Gore i proglasila se „koronafri” državom, prvom u Evropi, a zatim je procenila da se očekuje pad prihoda od turizma za samo 40 odsto, piše Politika.\nMeđutim, virus korona i dalje muči Crnu Goru, pa su nacionalne turističke organizacije saopštile da je do pre dva dana ostvareno svega oko osam odsto turističkog prometa u odnosu na isti period prethodne godine.\nDrugim rečima, zbog najvećeg broja obolelih od kovida 19 u regionu, Crna Gora je upisala svega 11.191 registrovanog turistu, što je pad od 92 odsto u poređenju s prethodnom godinom, kad je zemlja samo od tog sektora zaradila oko 1,1 milijardu evra.\nSad, međutim, mnogi gosti iz regiona i zemalja Evropske unije ne mogu da dođu u Crnu Goru, najavljeni letovi su otkazani, pa je stanje takvo da, prema podacima Ministarstva turizma, čak 45 do 50 odsto hotela na primorju, u udarnom pojasu za crnogorski turizam, nije ni otvoreno.\nU ostalim hotelima je popunjenost oko 10 do 13 procenata, a situacija se neće tako brzo popraviti, jer se otkazuju i aranžmani za početak avgusta.\nOdbor za turizam Privredne komore saopštava da je većina rezervacija za jul već otkazana.\nMeđunarodni monetarni fond (MMF) u aprilu je prognozirao da će ekonomija Crne Gore pasti za devet odsto zbog smanjenja prihoda od turizma.\nOva institucija je upozorila „da u slučaju pojave novog talasa epidemije u Crnoj Gori postoje veliki rizici za održivost javnog duga i ugrožavanje ekonomskog oporavka”.\nEkonomski analitičari veruju da je neminovan novi rebalans državnog budžeta, kao i da će uslediti smanjenjenje troškova u javnoj upravi.\nVladinim prvim julskim rebalansom smanjeni su kapitalni izdaci, a oko 230 miliona evra, koliko iznosi dodatna „rupa” u kasi, obezbeđuje se novim finansijskim zaduženjima.\nGrađanski pokret URA juče je ocenio da Vlada Crne Gore „konačno i bez odlaganja mora usvojiti set mera pomoći turističkoj privredi kako bi se ublažile sve negativne posledice”.\nOva partija podseća na to da hotelska industrija zapošljava oko 6.000 ljudi, „zbog čega je neophodno ublažiti i zaustaviti trend masovnih otpuštanja radnika u hotelima”.\nDok se smišlja kako da se spase turistički sektor, još se traži i način za zaustavljanje pandemije.\nNacionalno koordinaciono telo (NKT) za borbu protiv virusa uvelo je u Podgorici nove privremene sedmodnevne mere, a maske su postale obavezne i na otvorenom i u zatvorenom prostoru.\nOkupljanje stanovništva na otvorenim javnim mestima moguće je za 40, a na zatvorenim za najviše 20 osoba, uz obavezu poštovanja fizičke distance od najmanje dva metra i nošenje maski. NKT je preporučio svim verskim zajednicama u Crnoj Gori da se obredi u njihovim objektima obavljaju bez prisustva građana.\nObavezno je i korišćenje zaštitnih maski za zaposlene i putnike u vozilima javnog prevoza (autobus, kombi, auto-taksi), kao i tokom prevoza zaposlenih vozilima za sopstvene potrebe, uključujući i vozače i putnike u putničkom motornom vozilu (osim za članove zajedničkog porodičnog domaćinstva).\nNKT je saopštio da je formiran Operativni štab za inspekcijsku kontrolu kako bi se „unapredila primena i kontrola svih donetih mera”.\n– Ovaj međuresorski tim posvetiće se i s posebnom pažnjom kontrolisati primenu mera, raditi preventivno ukazujući i savetujući, ali i kažnjavajući neodgovorna pravna lica i pojedince koji krše pravila – poruka je NKT.\nBroj aktivno obolelih u Crnoj Gori do juče je bio 1.582. Najveći broj zaraženih na 10.000 stanovnika registrovan je u Gusinju – prosečno 101,61, na drugom mestu je Rožaje (97,11), a na trećem Cetinje (34,82).\noznakeCrna Gora koronavirus turizam


STUDENTI IZ REPUBLIKE SRPSKE U AMERICI - Svijet Reportaža\nSTUDENTI IZ REPUBLIKE SRPSKE U AMERICI\nStudenti iz Gradiške, Banjaluke, Prijedora, Trebinja i drugih gradova u RS, zajedno sa kolegama iz nekoliko susednih zemalja, bili su akteri više duhovnih svečanosti u ovoj zemlji.\nNajznačajniji događaj za njih, samo nekoliko dana pre povratka kući početkom septembra, bio je susret sa srpskim patrijarhom Irinijem koji je došao u višednevnu posetu Srpskoj pravoslavnoj crkvi i srpskim zajednicama u Americi.\n-To je za nas važan događaj kojeg ćemo dugo pamtiti, posebno zbog susreta sa našim ljudima daleko od Srpske i Srbije. Ovde smo takođe radeći različite poslove zaradili dovoljno za narednu školsku godinu – kazali su studenti koji su “EuroBlicu” poslali pismo i nekoliko fotografija o svojim aktivnostima. Tokom četvoromesečnog boravka u Americi, gde su većinom angažovani u oblasti ugostiteljstva i turizma, oni su uspostavili čvrste veze sa svojim sunarodnicima u Los Anđelesu i drugim gradovima. Branislav Zorić iz Gradiške kaže da su posebno impresionirani posetom srpskim bogomoljama, mestima najčešćih okupljanja Srba koji su davno došli u ovu zemlju ali se nisu odrekli svoga identiteta, kulture, tradicije, običaja…\n-Naša studentska delegacija iz RS prisustvovala je kanonizaciji i proglašenju svetim misionara srpskog porekla, episkopa Mardarija Uskokovića i arhimandrita Sevastijana Dabovića u sedištu Eparhije zapadnoameričke u Alhabri /Los Anđeles/. To je za nas velika čast – rekao je Zorić, inače student Poljoprivrednog fakulteta u Banjaluci.\nOn ističe da je na molitvi koju je predvodio srpski patrijarh bilo više od hiljadu Srba iz cele Amerike. Zorićeve kolege Nikola Damjanović i Ognjen Cvijanović iz RS, Ivana Kalajdžić, Davor Tarajić, Dubravka Gojković, Predrag Jovčić, Ivica Ćurčić i Dušan Popović iz Srbije, Angela Dimeska i Kristina Ilievska iz Makedonije te Bugarke Rosita Minkovska, Kristina Vidrasko i Aleksandra Rusu takođe su bili akteri velike pravoslavne svetkovine.\nOni kažu da im je to omogućio Milan Panić, bivši predsednik Vlade Srbije i američki biznismen srpskog porekla kojeg su upoznali u hotelu, gde su radili. Ubrzo je sve preraslo u prijateljstvo a Panić je srpske student srdačno ugostio, interesujući za mesta i krajeve iz kojih su došli.\n-U Americi smo, osim Milana Panića upoznali mnogo Srba poreklom iz RS, Srbije i drugih država bivše Jugoslavije. Oni su veoma zainteresovani za našu zemlju, za mesta svojih predaka.\nPodrška predstavništva RS u SAD\nObrad Kesić, šef predstavništva RS u SAD-u, kažu srpski studenti, ponudio nam je pomoć i saradnju, družio se sa nama. – Tokom četiri meseca upoznali smo još jedno lice Amerike ali i veliko srce naših ljudi koji tamo žive – poručili su “EuroBlicu” srpski studenti.\n← TRI LJUBAVI VELIMIRA MILIĆA IZ LAKTAŠA\nDOMAĆA KUHINJA NA PRVOM MJESTU →


Strateška radna polja CIM-a u Srbiji nalaze se uglavnom u okviru razvojno-političkog težišta dogovorenog između Nemačke i Srbije. To su: održiv privredni razvoj sa naročitim fokusom na malim i srednjim preduzećima kao i bankarskom i finansijskom sektoru, javna infrastruktura i privredno-politička savetodavna delatnost.\nPozitivni razvoj Srbije od velikog je značaja za socijalni mir na Balkanu. Iz tog razloga Srbija će ostati važna zemlja za međunarodnu saradnju i nakon završetka trajanja pakta za stabilnost za jugoistočnu Evropu - pa tako i za CIM.\nAko želite da saznate više o ovom programu i partnerima u Srbiji, kontaktirajte\nCIM in Frankfurt\nTel.: +49 (0)69-719121-68


Nećemo više kupovati skupe komplete udžbenika? - Citaj Filter\nNećemo više kupovati skupe komplete udžbenika?\nJedan od vodećih informatičara u svijetu srpski profesor Aleksandar Kavčić, koji dio milionske odštete dobijene od kompanije “Marvel” namjerava da uloži u udžbenike, rekao je u intervjuu Srni da će ti udžbenici, kada budu odobreni, biti besplatno dostupni putem interneta za srpske osnovce od Srbije do Republike Srpske, BiH i bilo gdje se nalaze.\n“Kada budemo imali napisane i od Ministarstva prosvete /Srbije/ odobrene udžbenike, sve ćemo ih okačiti na internet sajt i odatle će svako moći besplatno da ih skine”, rekao je Kavčić.\nOn je napomenuo da je za sada sve u procesu pisanja udžbenika, ilustrovanja, lektorisanja, a nakon toga će udžbenici biti poslati na odobravanje Ministarstvu prosvjete Srbije.\n“Ozbiljno se radi na svemu tome, računajući i udžbenike za strane jezike. Finansiraćemo izdavanje više od stotinu naslova na kojima, u dosta slučajeva, rade i po dva-tri autora. Proces pisanja svih ovih udžbenika trajaće sigurno dve do tri godine, ali prve udžbenike očekujemo mnogo, mnogo ranije”, naveo je Kavčić.\nKavčić je rekao da se nada da će, kada udžbenici budu završeni i dostupni besplatno na sajtu, i direktori škola, kao i učitelji i nastavnici, a prije svega roditelji sve to podržati.\n“Neće biti više razloga da roditelji kupuju skupe komplete udžbenika”, naveo je Kavčić, koji živi na relaciji Ostin-Teksas-Beograd, a od dijela novca rekordne sudske odštete od 750 miliona dolara za krađu intelektualne svojine u sferi informacionih tehnologija, osnovao je Fondaciju “Alek Kavčić”.\nKavčić je napomenuo da njegov cilj nije da se fizički dijele štampani papirni udžbenici, već će svi udžbenici biti besplatno dostupni na internetu, te da će na taj način biti dostupni učenicima osnovnih škola i u Srbiji i Republici Srpskoj, BiH i dijaspori.\nOn je istakao da to što radi njegova fondacija nije nikakva novina, te podsjetio da su besplatni udžbenici za učenike osnovne škole na ovaj način /putem interenta/ dostupni u mnogim zemljama, i to ne samo u veoma bogatim državama, poput SAD.\n“Zaista postoje svuda u svetu od Indije do Amerike. Zapravo, Srbija je izuzetak u smislu da ne znam da negde postoji ovako liberalno tržište udžbenika kao u Srbiji, a da je osnovno obrazovanje obavezno”, naglasio je Kavčić.\nGovoreći o motivaciji za ovakvu odluku da finasira besplatne udžbenike, Kavčić je rekao da želi da, na neki način, vrati nešto Srbiji, zemlji iz koje potiče.\nOn je podsjetio da je bivši đak beogradske Matematičke gimnazije i zna koliko sjajnih mladih ljudi prolazi kroz ovu školu, i kakvo je obrazovanje pružila.\n“Pre svega želim da vratim nešto toj školi, ali i šire. Čvrsto verujem da država, društvo mora svakom detetu, bez obzira na materijalno stanje roditelja, omogućiti da dostigne svoj pun potencijal. I zato obrazovanje mora biti besplatno, bez favorizacije dece elite”, naglasio je Kavčić.\nOn je napomenuo da je Srbija mala zemlja, ali da je nekada iz malih seoskih škola dobijala vrhunske naučnike, matematičare, doktore…\n“A, danas? Da bismo bili konkurentni među gigantima, naša populacija mora biti obrazovana. Svakom detetu, a ne samo svom, moramo obezbediti šansu, a to je moguće samo ako je školovanje kvalitetno i besplatno, od vrtića do fakulteta, što uključuje besplatne udžbenike, prevoz, pa i jedan obrok u školi”, istakao je Kavčić.\nOn je napomenuo da danas oni roditelji, koji to mogu da priušte, svoju djecu šalju čak i u privatne osnovne škole.\n“Po tome ispada da smatraju da je su one bolje od državnih, a to mora da se promeni”, ocijenio je Kavčić u intervjuu Srni.\nAleksandar Kavčić jedan je od vodećih informatičara na planeti, autor osam patenata iz informacionih tehnologija koje je napravio na Hardvard i Karnegi Melon univerzitetu, na kom je i doktorirao i gdje četiri katedre, zbog zasluga, nose njegovo ime.\nOvaj Beograđanin je 1986. godine završio Matematičku gimnaziju u Srbiji, da bi potom kao jedan od najboljih učenika škole koja nosi titulu od nacionalnog značaja nastavio školovanje u Bohumu, gdje je diplomirao na Elektrotehničkom fakultetu.\nDoktorsku disertaciju je odbranio na Karnegi Melon univerzitetu, a sem na njemu, predavao je i na Harvardu i na Univerzitetu Havaji.\nŽivi na relaciji Ostin-Teksas-Beograd, a dio novca kojim je osnovao Fondaciju “Alek Kavčić” dobio je na osnovu rekordne sudske odštete za krađu intelektualne svojine u sferi informacionih tehnologija.\nU pitanju je pronalazak, koji je kasnije i razvio u svojoj doktorskoj disertaciji na Karnegi Melon univerzitetu, koji se od 2003. godine koristi za proizvodnju svih čipova za čitanje sa magnetskih memorija na planeti.\nMultinacionalna kompanija “Marvel tehnolodžis” je njegov patent nezakonito koristila u proizvodnji čipova.\nPoslije sedmogodišnjeg spora presuđeno je da ova kompanija Kavčiću, zatim profesoru Žozeu Mouri, njegovom mentoru na Karnegi Melon univerzitetu, i samom univerzitetu uplati 750 miliona dolara.\nTags: Aleksandar Kavčić besplatni udžbenici onlajn udžbenici\nPrethodna Protiv Nenada Nešića podnesen izvještaj Tužilaštvu\nSledeća Kod 365 osoba u Republici Srpskoj potvrđeno prisustvo virusa korona


Mapa penisa: Evo koji narodi imaju najveće „ponose“ a ko crveni od muke\nI. Đ. 23. avgusta 2017. 09:23\nNekoliko decenija unazad prepričavaju se mitovi i legende o neverovatnim veličinama muških polnih organa kod crnog stanovništva, kao i o inferiornosti po tom pitanju kada je reč o Azijatima.\nBritanski tabloid San objavio je takozvanu „Mapu penisa“, odnosno kartu sveta kada je reč o muškim „ponosima“, kako bi se jednom za svagda utvrdilo koji narodi imaju najveće a koji najmanje, i gde su Evropljani u svemu tome.\nIspostavilo se da najduže penise imaju stanovnici zapadno-afričkih zemalja – Gane, Konga i Gabona sa prosečnom veličinom od preko 16 centimetara.\nAzijatima će ova mapa sigurno praviti neprijatnosti jer u proseku imaju penise od 10.5 do 12.9 centimetara, dok zemlje poput Indije, Tajlanda i Južne Koreje idu ispod 10 cenitmetara – 9.3.\nOdmah posle Afrikanaca slede Australijanci sa prosekom koji prelazi 14.7 centimetara, u istom rangu su Meksikanci, Norvežani, Italijani i Šveđani, dok si iza njih Britanci, Amerikanci, Nemci i Francuzi, piše Telegraf.rs.\nŠto se Srba tiče, oni su u „zlatnoj sredini“ na području Evrope i sveta.


UVOZ IZ ALBANIJE U Bosnu stiglo 2.000 tona nafte sumnjivog porekla\nObaveštajno-bezbednosna agencija (OBA) BiH upozorila je policijske agencije u BiH da je preko luke Ploče u BiH uvezeno 2.000 tona dizela D2 iz robnih rezervi Albanije, ekskluzivno saznaje „EuroBlic“.\nFoto: luka-ploce.hr / RAS Srbija\nPrema našim saznanjima, spornu naftu uvezla je firma iz Federacije BiH, koja ostvaruje višemilionski profit trgovinom nafte i naftnih derivata.\nObzirom da postoji opravdana sumnja da bi ova nafta izrazito lošeg kvaliteta mogla završiti na crnom tržištu i na benzinskim pumpama širom BiH pod oznakom „EuroDizel 4“ očekivala se detaljna istraga bezbednosnih agencija u BiH, ali je u startu došlo do opstrukcije.\nNafta stara nekoliko decenija kupljena je po mizernoj ceni iz robnih rezervi Albanije, a informacija OBA, kako otkriva izvor „EuroBlica“, dostavljena je pod oznakom „tajno“ Državnoj agenciji za istrage i zaštitu (SIPA) BiH.\nMeđutim, opstrukcije unutar ove policijske agencije istragu su okončale u rekordnom vremenu, tako da se nije ni krenulo u detaljniju proveru informacije.\n- Iako se pokušalo u nekoliko navrata proveriti gde je završila ova nafta inspektori SIPA su dobili instrukcije da sve dobijene informacije jednostavno upišu u zajedničku bazu podataka kojoj imaju pristup službenici SIPA iz regionalnih kancelarija u BiH, uz objašnjenje da će se u detaljniju istragu krenuti ukoliko se pojavi „još neka informacija sa terena“. Ovakav način rada govori da je odmah u startu napravljen zid kroz koji se nije moglo proći - navodi izvor „EuroBlica“ blizak bezbednosnim agencijama BiH.\nInformaciju gde je završilo 2.000 tona nafte iz robnih rezervi Albanije, pokušali smo prvo proveriti u preduzeću „Luka Ploče“. U ovom preduzeću, koje je pod kontrolom Hrvatske, kratko su nam odgovorili da se za detaljnije informacije kada je u pitanju uvoz naftnih derivata obratimo njihovoj sestrinskoj firmi NTF Ploče (Naftni terminali Federacije BiH op.a.) koja je pod kontrolom BiH. Iako smo poslali upit NTF do danas nismo dobili odgovor o tome koja je firma iz BiH uvezla spornu naftu.\nZid ćutanja je i kada su u pitanju zvanični odgovori iz Državne agencije za istrage i zaštitu (SIPA) BiH.\nDubravka Gajić, portparol „Optima grupe“, u čijem sastavu je jedina rafinerija u BiH, izjavila je za „EuroBlic“ da je u prvih šest meseci ove godine uvezeno 9 odsto više naftnih derivata nego u istom periodu prošle godine.\n- Od toga, značajno se povećao uvoz dizela, koji je veći za 16 odsto. Ukoliko to pretvorimo u broj auto-cisterni, dolazimo do pokazatelja od preko 2.000 uvezenih auto-cisterni više nego u prvih šest meseci prošle godine - objasnila je portparol „Optima grupe“.\nDodaje kako je za uvoz naftnih derivata u BiH dovoljno posedovati samo sertifikat o usklađenosti sa standardom i da roba odgovara carinskoj tarifi robe koja se uvozi, čime je zadovoljena zakonska norma.\nGajićeva ističe i činjenicu da kada cisterna sa uvezenim naftnim derivatima pređe granicu, sledeća destinacija je benzinska stanica, pa tako proizvod, odnosno nafta bez dodatne provere dolazi do krajnjeg korisnika. Na ovaj način veliku štetu trpe građani zbog nekvalitetnog goriva koje sipaju u vozila.\nNafta Uvoz Albanija\nDržavljanin BiH uhapšen na granici: Migranti pronađeni u namenskom rezervoaru kamiona\nUstavni sud doneo odluku: Zakon o lekovima Republike Srpske PRIVREMENO VAN SNAGE


7. Tradicionalna manifestacija „Dan borbe protiv bele kuge“ u utorak 11.juna 2019.god. • Poportal\n7. Tradicionalna manifestacija „Dan borbe protiv bele kuge“ u utorak 11.juna 2019.god.\n10/06/2019 10/06/2019 P.Radovanović0\nManifestacija „Dan borbe protiv bele kuge“, ove godine biće održana sedmi put.\nU utorak 11.juna u 10 časova biće upriličen prijem a nakon toga radni\nsastanak u 10:30 časova u sali 11 na temu „Kako lokalna samouprava može\nda se bori protiv bele kuge“.\n12 :30 časova na platou ispred SC biće\ncentralna manifestacija „Dan borbe protiv bele kuge“, u slučaju lošeg\nvremena biće održana u hali.\nDanas i narednih dana sunčano i vrlo toplo\nSaopštenje predsednika opštine Petrovac na Mlavi (24.03.2020. godine)\n„Veliki školski čas“ – mirovna manifestacija posvećena civilnim žrtvama\nOtvoren nagradni foto-konkurs „Najbolja fotografija Srbije“


Razlaz u DPS: Milova najbliža saradnica osniva svoju stranku | BL Portal\nRazlaz u DPS: Milova najbliža saradnica osniva svoju stranku\n13. Septembra 2020. 9:56\nMilica Pejanović Đurišić, koja je jedan od osnivača Demokratske partije socijalista, nakon 30 godina napušta tu partiju i planira da osnuje novu stranku, saznaju “Vijesti“ iz više izvora.\n“Vijesti“ saznaju da bi partija trebalo da bude lijevog centra i da je Pejanović Đurišić već razgovarala sa potencijalnim budućim saradnicima i partnerima, među kojima je bivši premijer Igor Lukšić.\nViše izvora “Vijesti“ navelo je da u rukovodstvu DPS-a strahuje da će doživjeti sudbinu Socijalističke partije Srbije Slobodana Miloševića koja je nakon gubitka vlasti pala na oko deset odsto biračkog tijela.\nČinjenica da se Đukanović otarasio osoba koje su mu se suprotstavljale, sada ostavljaju partiju bez čovjeka koji bi je mogao reformisati, kao što je to uradila Hrvatska demokratska zajednica u Hrvatskoj nakon Franja Tuđmana, pa je ostala na vrhu političke scene.\nDa su odnosi u DPS-u zategnuti govore i informacije “Vijesti“ da je u izbornoj noći, nakon što je postalo jasno da su izbori izgubljeni, došlo do teških riječi između starog i novog kadra i da je ta prepirka trajala sve dok se nije pojavio Đukanović. Uslijedilo je, objašnjava izvor iz vrha DPS-a, hrabrenje da je ipak osvojeno pojedinačno daleko najviše glasova – 140 hiljada, ali je na to Đukanović navodno odgovorio da “tu nema ni 70 hiljada stvarnih glasova“.\nKako je “Vijestima“ pojašnjeno, misli se na očekivanu bazu u narednom periodu kada DPS više ne bude vršio vlast, kada se očekuje odliv dobrog dijela članova i sigurnih glasača.\nU DPS-u navodno čak strahuju i da su neki sa poslaničke liste koji se nalaze među prvih 30 u pregovorima da napuste partiju. Vrh partije je za analizu izbornih rezultata i strategiju djelovanja iz opozicionih klupa odredio člana užeg predsjedništva Brana Gvozdenovića, koji se u javnosti percipira kao jedan od “kandidata“ za procesuiranje zbog umiješanosti u čitav niz afera koje su potresale tu partiju prethodnih godina.\nĐukanovićev DPS izgubio je vlast nakon tri decenije i osvojio tek oko 35 odsto glasova na izborima 30. avgusta, što je najgori rezultat te partije od osnivanja.\nFormiranje nove Vlade najavile su do juče opozicione koalicije “Za budućnost Crne Gore“ Zdravka Krivokapića, “Mir je naša nacija“ Alekse Bečića i “Crno na bijelo“ Dritana Abazovića, koje su na izborima zajedno osvojile 41 mandat od ukupno 81 mjesta u Skupštini.\nBila kandidat za predsjednicu\nMilica Pejanović Đurišić već desetak godina nije aktivna u DPS-u. Prije angažmana u UN je bila ministarka odbrane, ali se uoči predsjedničkih izbora 2018. godine pominjala kao mogući kandidat DPS-a.\nU dijelu javnosti je važila kao favorit Vašingtona, a istovremeno se očekivalo da međunarodni pritisak na Đukanovića ostvari efekat da se on ne kandiduje.\nMeđutim, Đukanović se kandidovao i pobijedio u prvom krugu, a nakon izbora se priča oko kandidature Pejanović Đurišić svela na to da taj prijedlog navodno nije prošao u vrhu stranke, što je teza koju su plasirali upravo krugovi bliski predsjedniku DPS-a i države.\nTags: DPS, Milica Pejanović Đurišić, napuštanje stranke, rasulo\nKurc: Dramatična situacija u Austriji, početak drugog talasa korone


Urna - Blic Online\nHokingova urna položena pored Darvina i Njutna, na ceremoniji samo "srećnici" koji su OSVOJILI ULAZNICE\nUrna s pepelom britanskog astrofizičara Stivena Hokinga položena je u petak pored grobova istorijskih velikana nauke Isaka Njutna i Čarlsa Darvina u londonskoj Vestminsterskoj opatiji, a snimak njegovog glasa poslat je u svemir.\nMinistar kulture Vladan Vukosavljević podržao je inicijativu da urna Nikole Tesle bude iz muzeja premeštena u Hram Svetog Save.\nUrna Nikole Tesle treba da bude u Hramu Svetog Save, jer se posmrtni ostaci većine velikih svetskih i domaćih naučnika, književnika i umetnika nalaze u verskim objektima zbog ideje nacionalnog i duhovnog jedinstva, rekao je danas ministar kulutre Vladan Vukosavljević.\nPosle sahrane Kastra Kuba se sprema za novu epohu\nUrna sa pepelom bivšeg kubanskog lidera Fidela Kastra položena je juče na privatnoj ceremoniji na groblju u Santjagu de Kubi, kolevci revolucije čiji je predvodnik bio, a Kuba se priprema za novu epohu bez lidera koji je decenijama vladao tim karipskim ostrvom.\nKONAČNO POČIVALIŠTE Urna sa pepelom Fidela Kastra stigla u Santjago de Kubu\nUrna sa pepelom kubanskog lidera Fidela Kastra, koja je pre četiri dana krenula iz Havane, stigla je danas do konačnog počivališta u grad Santjago de Kuba.\nSUSRET REVOLUCIONARA Kastrova urna u Čeovom mauzoleju\nUrna sa pepelom kremiranih ostataka preminulog vođe kubanske revolucije Fidela Kastra, stigla je nešto posle ponoći u Santa Klaru i uneta u kompleks sa mauzolejom i muzejom posvećenom Ernestu "Če" Gevari, čime je upriličen simboličan susret dva nekadašnja saborca.\nUdruženja izbeglica: Kao Teslini zemljaci, slažemo se da se urna premesti u hram\nIzbeglička udruženja koja djeluju u Srbiji podržala su danas iniciajtivu da urna sa pepelom Nikole Tesle bude položena kod hrama Svetog Save na Vračaru.\nUrna Danila Nikolića biće u Aleji zaslužnih\nUrna nedavno preminulog književnika Danila Nikolića biće položena u Aleji zaslužnih građana, odlučio je gradonačelnik Beograda Siniša Mali, na osnovu zajedničkog predloga Udruženja književnika Srbije i Srpskog književnog društva, čiji je Nikolić bio član, saopštio je danas SKD.\nNESVAKIDAŠNJI POTEZ Poslanik doneo urnu u skupštinu da ukaže kako pušenje ubija\nČeški ministar zdravlja Svatopluk Njemeček izneo je danas braneći predlog zakona o apsolutnoj zabrani pušenja u restoranima na govornicu parlmenta urnu i optužio češke pušače da godišnje pobiju jedan manji grad.\nBOŽE, ŠTA ME JE OVO SNAŠLO Niz bizarnih i tragičnih događaja u životu Bože Bazine\nBoži Bazini juče su greškom zamenili telo tašte i kremirali je, a majka i sestra su mu poginule dok su dolazile na sahranu.\nMinistarstvo kulture i informisanja saopštilo je danas da se zalaže da se Zbirka memorijalnih predmeta u Muzeju Nikole Tesle i dalje čuva u tom muzeju, da urna sa zemnim ostacima Tesle ostane u njenom sastavu i da se i nadalje poštuje volja najbližih srodnika velikog naučnika i pronalazača.\nMinistarstvo: Urna Nikole Tesle treba da ostane u muzeju\nMinistarstvo kulture i informisanja se zalaže da se Zbirka memorijalnih predmeta u Muzeju Nikole Tesle i dalje čuva u ovom muzeju, da urna sa zemnim ostacima Nikole Tesle ostane u njenom sastavu i da se i nadalje poštuje volja najbližih srodnika velikog naučnika i pronalazača, poručili su danas iz tog ministarstva.\nMračne sile koje opsedaju misli predsednika Skupštine Beograda ne mogu da promaknu kamerama, alarmima i obezbeđenju.\nFotografija, koju je objavila Srpska pravoslavna crkva kao dokaz o ritualnim obredima u Muzeju Nikole Tesle, zapravo je zabeležila performans koji se odigrao na ovogodišnjem festivalu Resonate.\nPreseljenje urne tražila je Crkva, u pitanju je inicijativa patrijarha zbog satanističkih obreda u tom muzeju, ako me već terate da kažem istinu... - rekao je predsednik gradskog parlamenta Nikola Nikodijević.\nPromena na čelu Muzeja Nikole Tesle juče je ponovo otvorila pitanje da li će Grad i SPC opet pokušati da posmrtne ostatke velikog naučnika premeste u Hram Svetog Save.\nPoložena urna Bore Todorovića\nJuče u Aleji zaslužnih građana na Novom groblju položena je urna velikana našeg glumišta, a nekolicinu prisutnih činili su najuža porodica i prijatelji.\nDo izbora ne sele Teslinu urnu\nOdluka o premeštanju Tesline urne kod Hrama Svetog Save zamrznuta je do formiranja nove gradske vlasti.\nHiljadu ljudi na protestu "Ostavite Teslu na miru"\nIspred Muzeja Nikole Tesle u Krunskoj ulici u podne se okupilo oko hiljadu ljudi koji su tražili da političari koji su odluku doneli o premeštanju urne NIkole tesle u Hram Svetog Save od nje odmah i odustanu. Ranije danas, predsednik Privremenog organa Siniša Mali rekao je da je gradska vlada „zamrzla odluku" o premeštanju urne.\nZamrznuta odluka o izmeštanju urne Nikole Tesle u Hram Svetog Save\nPredsednik Privremenog organa Siniša Mali izjavio je danas da je gradska vlada "zamrzla odluku" o izmeštanju urne sa posmrtnim ostacima Nikole Tesle iz tog muzeja, na plato kod Hrama Svetog Save.


Ni Bratić nije smetalo što je Botica dopustio organizaciju DPS skupa u školi | Aktuelno\nKako su kazali, navedenom Inicijativom, CGO je tražio da se kazni i svaki direktor koji dozvoli zloupotrebu školskih ustanova u političke svrhe, nezavisno od toga koja je politička partija u školama održavala skupove\nCentar za građansko obrazovanje (CGO) ističe da su netačni navodi v.d. direktorke Gimnazije u Kotoru, Slavice Stupić da CGO nije tražio razrješenje Veljka Botice, u slučaju kad je isti prekršio Opšti zakon o obrazovanju i vaspitanju, saopštili su iz te nevladine organizacije.\n“Podsjećanja radi, CGO je odmah nakon održavanja predizbornog političkog skupa, tada predsjedničkog kandidata Mila Đukanovića, u sportskoj dvorani Školskog centra u Dobroti u Kotoru, održanog 4. aprila 2018.godine, uputio Inicijativu resornom ministru sa zahtjevom da razriješi Veljka Boticu direktorske funkcije zbog kršenja Opšteg zakona o obrazovanju i vaspitanju. Tom prilikom su priloženi dokazu da su prostorije škole korišćene za stranačku promociju, a što je suprotno Opštem zakonu o obrazovanju i vaspitanju”, piše u saopštenju.\nKako su kazali, navedenom Inicijativom, CGO je tražio da se kazni i svaki direktor koji dozvoli zloupotrebu školskih ustanova u političke svrhe, nezavisno od toga koja je politička partija u školama održavala skupove. Dodatno, CGO je nakon ove inicijative podnio i niz urgencija za hitno postupanje, ali nadležno Ministarstvo nikada za to nije imalo sluha.\n“Takođe, važno je pomenuti da je tokom sastanka predstavnika CGO-a sa ministarkom Vesnom Bratić, krajem decembra 2020. godine, CGO ukazao, između ostalih, i na ovaj neriješen slučaj zloupotrebe službenog položaja direktora, ali Bratić ga nije zbog ovog smijenila.”, dodaje se u saopštenju.\nKako su naveli, do smjene Botice došlo je tek nakon usvajanja izmjena i dopuna Opšteg zakona o obrazovanju i vaspitanju, tokom „opšte smjene“ svih direktora obrazovnih ustanova, a na osnovu pogrešne primjene toga Zakona zbog čega je isto Ministarstvo sada zatrpano tužbama.\n“CGO cijeni da je uloga Prosvjetne inspekcije u procesu kontrole zakonitosti rada vaspitno-obrazovanih ustanova i njihovog osoblja izuzetno bitna. Nažalost, ni prehodne Vlade nisu dosljedno poštovale odluke ovog organa, već su često pravili izuzetke kad su bili u pitanju puleni vlasti, a vidimo da se ta tendencija planira nastaviti. Nepoštovanjem odluka nadležnih organa se urušava institucionalni okvir, a to ne može biti u javnom interesu”, zaključuje se u saopštenju CGO.\nPOLITIKA Aktuelno - 27.11.2021-09:16\nOčekujemo mnoge pobjede i sa puno optimizma gledamo na Cetinje u budućnosti, s tim što najvažnija pobjeda treba da bude pobjeda 5. decembra, kada...\nDamjanović: Vlast unizila i pogazila projekat za liječenje kancera\nPOLITIKA Aktuelno - 26.11.2021-20:05\nCrna Gora je pokrenula naučno-istraživački i medicinski projekat za liječenje kancera (SEEIIST) za cijelu Evropu, a sadašnja vlast ga je unizila i pogazila, kazala...


SARADNJA UNIVERZITETA I "MIND GROUP" - Glas Šumadije\nNaslovna > Društvo > SARADNJA UNIVERZITETA I „MIND GROUP“\n25/01/2019 889Ostavi komentar na SARADNJA UNIVERZITETA I „MIND GROUP“\nUniverzitet u Kragujevcu i Fakultet inženjerskih nauka zvanično su uspostavili naučno-istraživačku, stručnu i poslovno-tehničku saradnju sa kompanijom “Milanović Industries Group – MIND Group”. Cilj saradnje je da studenti fakulteta kragujevačkog Univerziteta steknu praktična znanja i da na kraju dobiju posao u kompanijama koje će poslovati u okviru industrijskog kompleksa “MIND parka” u Sobovici.\nUgovor o saradnji potpisali su rektor ovdašnjeg Univerziteta, Nenad Filipović i dekan Fakulteta inženjerskih nauka, Dobrica Milovanović sa vlasnikom kompanije “Milanović Industries Group – MIND Group”, Bratislavom Milanovićem.\n“Univerzitet će sa tehničkim fakultetima raditi na promeni osnovnih, master i doktorskih studija, koji bi bili vezani za rad u kompaniji MIND grupa, za istraživačke poslove i proizvodne tehnologije. Takođe, izdvojio bih saradnju koja je vezana za osnivanje Naučno-tehnološkog parka, inkubatora i daljih aktivnosti, a praktično izvođači bi bili kompanije MIND grupa i Siemens u Kragujevcu”, izjavio je rektor ovdašnjeg Univerziteta, Nenad Filipović.\nSaradnja je definisana u naučno-istraživačkog i stručnog rada, aktivnog učešća studenata na aktuelnim projektima u cilju sticanja praktičnih znanja i veština, upoznavanja sa novim tehnologijama, zajedničkog učešća u nacionalnim i međunarodnim projektima u oblasti tehnološkog razvoja. Takođe, sa kompanijom “Milanović Industries Group – MIND Group” potpisan je i ugovor o saradnji u okviru realizacije stručne prakse.\n“S obzirom na specifičnost proizvodnje MIND grupe i Siemensa, mi želimo da u narednom periodu naši studenti steknu, prvo kroz praksu, koju smo utanačili ovim sporazumom, dodatna iskustva, a na drugi način da se mi obavežemo i da vidimo šta mi kao fakultet možemo da uradimo kako bi upodobili svoje nastavne planove i programe potrebama ovakvih svetskih brendova”, rekao je dekan Fakulteta inženjerskih nauka, Dobrica Milovanović.\nPodsetimo, u okviru industrijskog kompleksa “MIND park” kod Kragujevca početkom decembra otvorena je prva fabrika “AMM Manufacturing”, koja posluje pod okriljem “MIND grupe”. Predsednik Srbije Aleksandar Vučić je tom prilikom izjavio da je “MIND park” spas za Šumadiju, ali i ogroman dobitak za celu Srbiju, u smislu bruto domaćeg proizvoda, broja ljuda koji će da radi i plate koje će da dobijaju.\nIZVOR: Info KG\nTagovi: Mind park saradnja studenti Univerzitet\nNAJVEĆI SRPSKI IZVOZNICI


Stanje stvari: Vučić - "Protiv diktature" 5.000 : 100 - Bizlife.rs\nStanje stvari: Vučić – “Protiv diktature” 5.000 : 100\n20:44 Beograd, 23/06/2017\nSvečanost povodom stupanja Aleksandra Vučića na dužnost predsednika Srbije održana je danas u Palati “Srbija” u Beogradu sa, kako mediji prenose, oko 5.000 prisutnih zvanica.\nPredsednik Srbije Aleksandar Vučić poručio je tom prilikom liderima Zapadnog Balkana da je Srbija spremna da sa njima gradi mostove preko “provalija prošlosti i da se grade putevi i da zajedno radimo na ekonomskom razvoju”.\n“Ne moramo da gradimo novu Jugoslaviju, već da radimo za bolje sutra naših siromašnih građana”, rekao je Vučić i dodao da nema napretka bez mira i stabilnosti.\nTamara Vučić i Kolinda Grabar Kitarović\nNa ceremoniju su došli i nekadašnji kancelar Nemačke Gerhard Šreder, kao izaslanik nemačke kancelarke i predsednika Anegele Markel i Frank-Valtera Štajnmajera, kao i visoki zvaničnici Rusije, Mađarske, Rumunije, Bugarske, Italije, Grčke, Azerbejdžana, Jermenije, Gruzije, Belorusije, Austrije.\n100 ljudi na protestu\nČlanovi pokreta “Protiv diktature” protestovali su večeras u centru Beograda nezadovoljni vlašću predsednika Srbije Aleksandra Vučića i opštim stanjem u zemlji.\nOko 100 ljudi se okupilo na Trgu Republike, od kojih su neki nosili transparente “Ostavka”, “Protiv lažne inauguracije”, “Ulica gospodara Vučića”, “Sloboda medija”, kao i državne zastave.\naleksandar vučić opozicija inauguracija protiv diktature


Ekološki dinar – Kuda ide? – Portal NAŠE SELO\nZa uspešno rešavanje problema i postizanje neophodnih rezultata na zaštiti životne sredine potrebna su veća ulaganja u ovu oblast, ali istovremeno i veća efikasnost i namensko trošenje sredstava koja se već izdvajaju za ove namene, i na republičkom i na lokalnom nivou, rekao je ministar zaštite životne sredine Goran Trivan na radionici o finansiranju zaštite životne sredine.\nKako je objasnio, sa jačanjem kapaciteta nadležnih organa i institucija, i uz stabilizaciju budžeta, realno je da životna sredina dobije značajnije mesto u sistemu finansiranja. Pri tom, naglasio je, neophodno je da se „zeleni dinar“ u većoj meri izdvaja za rešavanje konkretnih pitanja zaštite životne sredine u lokalnim zajednicama, uz veće neposredno angažovanje i odgovornost lokalnih samouprava. Najavljujući da će Ministarstvo nastaviti da se angažuje na jačanju sopstvenih kapaciteta, ali i na jačanju kapaciteta lokalnih samouprava i njihovom većem angažovanju na zaštiti životne sredine, Trivan je dodao da se radi i na iznalaženju najuspešnijeg modela za Zeleni fond, po ugledu na pozitivna evropska iskustva.\nMinistar je naglasio značaj dijaloga sa civilnim sektorom radi zajedničkog iznalaženja uspešnih mera kako bi se obezbedilo namensko trošenje sredstava koja se izdvajaju za oblast životne sredine, a istovremeno, povećali iznosi koji su namenjeni u te svrhe.\nKako je Trivan ukazao, neophodno je uspešno i racionalno iskoristiti sredstava izdvojena za životnu sredinu jer ekološki dinar ako postoji mora imati svoju svrsishodnu namenu.\nŽivotna sredina mora da dobije značajnije mesto u sistemu finansiranja\n“Pored većih sredstava neophodno je i namensko trošenje novca koji se već izdvaja i na republičkom i na lokalnom nivou”, istakao je Goran Trivan, ministar za zaštitu životne sredine. Radi se na traženju najuspešnijeg modela za Zeleni fond, po ugledu na pozitivna evropska iskustva.\n“Za uspešno rešavanje problema i postizanje neophodnih rezultata na zaštiti životne sredine potrebna su veća ulaganja u ovu oblast, ali istovremeno i veća efikasnost i namensko trošenje sredstava koja se već izdvajaju za ove namene, i na republičkom i na lokalnom nivou”, rekao je ministar zaštite životne sredine Goran Trivan. Na tematskom skupu posvećenom rezultatima projekta Ekološkog centra “Stanište“ o finansiranju zaštite životne sredine predstavljen je i niz zaključaka i preporuka za poboljšanje sistema finansiranja.\nTrivan je u razgovoru u kojem su učestvovali predstavnici javnog i civilnog sektora rekao, da je pitanje finansiranja zaštite životne sredine istovremeno izraz društvenog vrednovanja ove oblasti, i da je u društvu potrebno ostvariti veće razumevanje da je „investiranje u životnu sredinu – investiranje u naše živote“. Кako je istaknuto u saopštenju Ministarstva, Trivan je naglasio da je sa jačanjem kapaciteta nadležnih organa i institucija, i uz stabilizaciju budžeta, realno očekivati da životna sredina dobije značajnije mesto u sistemu finansiranja. Pritom, naglasio je, neophodno je da se „zeleni dinar“ u većoj meri izdvaja za rešavanje konkretnih pitanja zaštite životne sredine u lokalnim zajednicama, uz veće neposredno angažovanje i odgovornost lokalnih samouprava. Najavljujući da će Ministarstvo nastaviti da se angažuje na jačanju sopstvenih kapaciteta, ali i na jačanju kapaciteta lokalnih samouprava i njihovom većem angažovanju na zaštiti životne sredine, Trivan je dodao da se radi i na iznalaženju najuspešnijeg modela za Zeleni fond, po ugledu na pozitivna evropska iskustva.\nMinistar je pohvalio istraživački rad u okviru projekta, i naglasio značaj dijaloga sa civilnim sektorom radi zajedničkog iznalaženja uspešnih mera kako bi se obezbedilo namensko trošenje sredstava koja se izdvajaju za oblast životne sredine, a istovremeno, povećali iznosi koji su namenjeni u te svrhe.\n“Mi moramo popraviti sebe, da bi mogli da očekujemo više para od države“, istakao je Trivan. On je ukazao da je uloga civilnog sektora u ovoj oblasti veoma važna. Dodatno ohrabrenje predstavlja visoka saglasnost civilnog i javnog sektora šta treba preduzimati da životna sredina dobije veću podršku građana Srbije.


INSTRUKCIJA O POVRATU POREZA NA DODATU VRIJEDNOST STRANIM DRŽAVLJANIMA: Strani državljani, koji u smislu ovog propisa ostvaruju pravo na povrat PDV-a su fizička lica koja nemaju prebivalište u BiH. Imaju pravo na povrat PDV-a na dobra koja kupe u BiH i iznesu ih u prtljagu sa sobom izvan carinskog područja BiH. Povrat PDV-a ne odnosi se na iznesena mineralna ulja /petrolej, dizel-gorivo, ulje za loženje, ekstra lako i lako specijalno, motorni i bezolovni benzin/, alkohol i alkoholna pića, te prerađevine od duvana\nStrani državljani su tokom 10 mjeseci 2016. godine podnijeli ukupno 225.068 zahtjeva za povrat PDV-a u BiH u iznosu od devet miliona KM, rečeno je u Upravi za indirektno oporezivanje (UIO) BiH.\nTaj iznos je za 0,4 miliona KM viši u odnosu na cijelu prošlu godinu, kada su stranci podnijeli 233.492 zahtjeva za povrat PDV-a u BiH vrijednih 8,6 miliona KM. Kada je riječ o graničnim prelazima, u Orašju je za 10 mjeseci ove godine evidentirano 36.137 zahtjeva za povrat PDV stranim državljanima u ukupnom iznosu od više od 1,2 miliona KM.\nSlijede granični prelaz Hukića Brdo sa više od milion KM, Gradiška oko 850.000 KM, Izačić oko 710.000 KM i Brčko od skoro 700.000 KM.\nIz UIO BiH objašnjavaju da se ova oblast uređuje Instrukcijom o povratu poreza na dodatu vrijednost stranim državljanima ("Sl. glasnik BiH", br. 1/2007 i 82/2015).\n"Strani državljani, koji u smislu ovog propisa ostvaruju pravo na povrat PDV-a su fizička lica koja nemaju prebivalište u BiH. Imaju pravo na povrat PDV-a na dobra koja kupe u BiH i iznesu ih u prtljagu sa sobom izvan carinskog područja BiH", kažu u UIO BiH.\nIz ove institucije naglašavaju da se pravo na povrat PDV-a ne odnosi na iznesena mineralna ulja /petrolej, dizel-gorivo, ulje za loženje, ekstra lako i lako specijalno, motorni i bezolovni benzin/, alkohol i alkoholna pića, te prerađevine od duvana.\n"U BiH su najviše kupovali građani Srbije, Hrvatske i Crne Gore. Najčešće se radi o robi široke potrošnje", navode iz Uprave.\nZahtjev za povrat PDV-a podnosi se na obrascu PDV-SL-2, koji popunjava obveznik-prodavac na zahtjev kupca /stranog državljanina/ u tri primjerka. Original i jednu kopiju prodavac daje kupcu, a drugu kopiju zadržava u svojoj dokumentaciji. Prodavac, takođe, svojim potpisom i pečatom ovjerava obrazac PDV-SL-2. Kupac /strani državljanin/ je obavezan da pri napuštanju carinskog područja BiH carinskoj službi da na uvid kupljenu robu, originalne račune i popunjen obrazac "PDV-SL-2" u originalu. Carinska služba je prije ovjere obrasca PDV-SL-2 dužna utvrditi da li su ispunjeni svi zakonom propisani uslovi, među kojima je i onaj da je ukupna vrijednost robe sa PDV-om veća od 100 KM.\nIzvor: Vebsajt Vijesti, 09.11.2016.


Evropski parlament zabranio konferenciju sa Pućdemonom - Svet - Dnevni list Danas\nPočetna » Svet » Evropski parlament zabranio konferenciju sa Pućdemonom\n0Piše: Beta 15. februara 2019. 17.27\nPućdemon Foto: Beta/AP - Markus Schreiber\n„Postoji visok rizik da bi predloženi dogadjaj mogao da predstavlja pretnju održavanju javnom redu i miru unutar Parlamenta“, naveo je Tajani.\nNekoliko španskih poslalnika Evropskog parlamenta tražilo je juče da bude zabranjena konferencija sa Pućdemonom.\nEvropski parlament „ne sme da primi nekoga ko izbegava špansko pravosudje i hvali se ponovljenim akcijama neposlušnosti prema naredbama i upozorenjima Ustavnog suda (Španije)“, navodi se u pismu španskih poslanika upućenom Tajaniju.\nKonferencija je bila predvidjena u ponedeljak, a Pućdemon je trebalo da govori o sudjenju bivšim katalonskim separatistima koje je počelo ove nedelje. Pored Pućdemona, na konferenciji treba da se obrati njegov naslenik na čelu katalonske vlade Kim Tora.\nBivši lider Katalonije je pobegao u Belgiju kako bi izbegao sudsko gonjenje, nekoliko dana posle hapšenja nekoliko članova njegove smenjene regionalne vlade.\nEvropski parlament, Karles PućdemonBrisel


Burberry: Rezultati bolji od očekivanja analitičara | SEEbiz.eu\nBurberry: Rezultati bolji od očekivanja analitičara\nObjavljeno: 21.05.2017 / 12:47\nLONDON - Zarada Burberry grupe nadmašila je prognoze analitičara zahvaljujući rezanju troškova i poboljšanju trenda potrošnje u Kini.\nTo je poguralo poslovne rezultate britanskog proizvođača čuvenih balonera, koji se priprema za dolazak novog glavnog izvršnog direktora, javlja agencija "Bloomberg".\nPrilagođeni profit prije oporezivanja od 462,4 milijuna funti (598,8 milijuna dolara) u fiskalnoj godini završenoj 31. ožujka, potukao je prosečnu procenu analitičara od 457,1 milijun funti, objavljeno je iz Burberryja, čije su dionice skočile 2,4 posto.\nDobit je, međutim, manja za 21 posto u odnosu na godinu dana ranije, budući da je kompanija upumpavala novac u oživljavanje rasta svog kozmetičkog biznisa i veleprodaje.\nBurberry je naveo da se kreće prema ciljanom rezanju troškova od 100 milijuna funti godišnje do 2019. Smanjenje troškova u minuloj fiskalnoj godini je djelomično anulirao pad prodaje u Americi, gdje je kompanija zatvorila neka prodajna mjesta na lokacijama koje nisu elitne i skratila trajanje perioda rasprodaja u nastojanju da svoj brend učini poželjnijim.


Vrovatno najbrži taksi na svetu - AUTOMOBILI\n31/03/2020 3:11:01 PM\nNASLOVNA / TUNING / Vrovatno najbrži taksi na svetu\nImati brze automobile u taksi službi za zemlje zapada svakako da nije novina, međutim neki su otišli korak dalje. Naime, nemačka kompanija Taxi-Süd Recklinghausen u svojoj ponudi ima Mercedes C63 AMG. Međutim ni to ne bi bilo toliko interesantno da ovaj C63 AMG nije dodatno tuniran, zarad potreba raznorazne klijentele.\nPromenom turbine, interkulera, te remapom, kao i doradom nekih sitnih delova, ovaj taksi poseduje neverovatnih 660KS sa obrtnim momentom od 750 Nm, sa čime svakako može da dobije epitet najbržeg na svetu, ili bar da uđe u kruh nekoliko sličnih, kada se gleda na ovu brutalnu snagu.\nOvaj specijalno tunovan C63 AMG će služiti za potrebe „Event Cars“ manifestacija, sa još nekolicinom modelima kao što su Mercedes-Benz S-Klasa ili Hummer H2. Bilo kako bilo uživajte u fotografijama ovog opako dobrog automobila.\nPrethodno Tesla Roadster dobija nove baterije sa kojima se prelazi 650km\nSledeće BMW i8 Concours d’Elegance specijalna edicija


Linta: Nije verbalni rat, već verbalna agresija Hrvatske\nM. K. 3. septembra 2016. 15:13\nPredsednik Saveza Srba iz regiona Miodrag Linta kritikovao je danas izjavu hrvatske predsednice Kolinde Grabar Kitarović da između Srbije i Hrvatske postoji „verbalni rat“, istakavši da je u pitanju bila „verbalna agresija“ Hrvatske na Srbiju.\n„Srbija nijednim svojim potezom nije dovela do radikalizacije situacije i pogoršanja odnosa u regionu. Hrvatski političari godinama vode antisrpsku politiku, rehabilituju ustaštvo i klanjaju se ubijenim ustaškim zlikovcima u Blajburgu, žestoko i prostački napadaju Srbiju i optužuju da je agresor, vređaju Srbe i srpsko rukovodstvo, blokiraju Srbiju na putu evropskih integracija i tužakaju je u međunarodnim organizacijama“, navodi se u pisanoj izjavi Linte.\nOn ističe da se, s druge strane, Srbija uporno zalaže za mir i stabilnost u regionu kao preduslov ekonomskog razvoja, kao i za rešavanje brojnih otvorenih pitanja.\n„Dakle, nije se vodio nikakav verbalni rat između dvije države već je u pitanju bila verbalna agresija Hrvatske na Srbiju“, napominje Linta.\nOn dodaje da, nažalost, Evropska unija ne samo da prećutno odobrava navedeno ponašanje zvaničnog Zagreba, već za pogoršanje situacije u regionu pođednako okrivljuje i Srbiju i Hrvatsku, što je apsolutno neprihvatljivo.


UNS: Vlast i vlasnici medija nedozvoljenim pritiscima slabe nezavisnost medija\nUdruženje novinara Srbije saopštilo je povodom 3. maja Svetskog dana slobode medija, da su u proteklih godinu dana vlast i vlasnici medija nedozvoljenim pritiscima pokušavali da slabe nezavisnost medija, a da se ekonomski pritisak nastavio i daljim sunovratom projektnog sufinansiranja, kroz koji se, suprotno propisima, novac građana ponovo deli konstantnim kršiocima Kodeksa novinara Srbije\nU proglasu UNS-a navodi se da će će godinu između ova dva datuma novinari pamtiti po nasilju nad kolegama na demonstracijama, vraćanju sudskog procesa za ubistvo Slavka Ćuruvije na početak, ali i po ohrabrujućoj prvostepenoj presudi za paljenje kuće Milana Jovanovića\nUNS traži da Vlada Srbije podrži Komisiju za istraživanje ubistava novinara, kako bi, posle dve decenije, bila podignuta optužnica za ubistvo Milana Pantića i rasvetlile okolnosti smrti Dade Vujasinović.\nOva organizacija očekuje da se suđenje za ubistvo Ćuruvije okonča do kraja ove godine.\nZahtev UNS-a je i da Specijalno tužilaštvo za zločine OVK istraži i procesuira ubistva i otmice počinjene nad 17 medijskih radnika na Kosovu i Metohiji od 1998. do 2005. godine\nU proglasu UNS-a se zahteva da ministarka kulture i informisanja Maja Gojković počne da se bavi medijskim resorom, imenuje državnog sekretara i započne komunikaciju s novinarima\nUNS traži od lokalnih moćnika da “odustanu od pritisaka, diskriminacije lokalnih medija i strateških tužbi i zahteva za visokim odštetama koje uništavaju manje medije”\nUdruženje novinara Srbije (UNS) saopštilo je povodom 3. maja Svetskog dana slobode medija, da su u proteklih godinu dana vlast i vlasnici medija nedozvoljenim pritiscima pokušavali da slabe nezavisnost medija, a da se ekonomski pritisak nastavio i daljim sunovratom projektnog sufinansiranja, kroz koji se, suprotno propisima, novac građana ponovo deli konstantnim kršiocima Kodeksa novinara Srbije.\nU proglasu UNS-a navodi se da će će godinu između ova dva datuma novinari pamtiti po nasilju nad kolegama na demonstracijama, vraćanju sudskog procesa za ubistvo Slavka Ćuruvije na početak, ali i po ohrabrujućoj prvostepenoj presudi za paljenje kuće Milana Jovanovića.\n– Uprkos hrabrosti u izveštavanju tokom pandemije i izuzetnom značaju koji su mediji imali u borbi protiv virusa korona, novinari i medijski radnici bili su prvi na udaru pritisaka vlasti i nezadovoljstva građana. Trpeli su brojne fizičke napade, uništavanje opreme, uvrede i pretnje na društvenim mrežama i druge pokušaje diskreditacije- ocenjuje se.\nU proglasu UNS-a se zahteva da ministarka kulture i informisanja Maja Gojković počne da se bavi medijskim resorom, imenuje državnog sekretara i započne komunikaciju s novinarima.\n– Zahtevamo od Maje Gojković i da odustane od opasne ideje da se pojam novinara zakonski definiše- dodaje se.\nUNS takođe traži da Vlada Srbije podrži Komisiju za istraživanje ubistava novinara, kako bi, posle dve decenije, bila podignuta optužnica za ubistvo Milana Pantića i rasvetlile okolnosti smrti Dade Vujasinović. On takođe očekuje da se suđenje za ubistvo Slavka Ćuruvije okonča do kraja ove godine.\nZahtev UNS-a je i da Specijalno tužilaštvo za zločine OVK istraži i procesuira ubistva i otmice počinjene nad 17 medijskih radnika na Kosovu i Metohiji od 1998. do 2005. godine.\n– Zahtevamo i efikasnu institucionalnu zaštitu novinara od pritisaka i ucena nosilaca javnih funkcija i vlasnika medija, a pozivamo kolege da se svakom pritisku na nezavisnost odupru i garantujemo im pomoć i zaštitu- navodi se.\nUNS traži od lokalnih moćnika da “odustanu od pritisaka, diskriminacije lokalnih medija i strateških tužbi i zahteva za visokim odštetama koje uništavaju manje medije”.\nOva novinarska organizacija traži da se “javni novac propisno i pravedno raspodeljuje u cilju očuvanja medijskog pluralizma i tačnog i objektivnog informisanja građana.”\nU proglasu se zahteva i da se u izradi propisa predviđenih medijskom strategijom zaštiti autorsko pravo i zaustavi krađa autorskog dela novinara.